19.04.2022 u 08:26\nEkshumacija Muamera Zukorlića odložena, očekuje se međunarodna ekspertiza\nPredsednik Stranke slobode i pomirenja Usame Zukorlić izjavio je da je ekshumacija njegovog oca i bivšeg lidera stranke Muamera Zukorlića odložena na zahtev porodice i da ima informacije da će biti odobren zahtev da se sprovede uz međunarodnu ekspertizu. "Ekshumacija preminulog Muamera Zukorlića je odložena najpre zato što kao porodica nismo bili spremni tako brzo za taj proces, jer je za svega nekoliko dana odlučeno da se ona radi, a i mi smo kao porodica još bili u šoku zbog informacija koje smo dobili. Drugi razlog je što smo zatražili od državnih organa da nam odobre međunarodnu ekspertizu ekshumacije i obdukcije", rekao je sinoć Zukorlić. Dodao je kako su uzorci preminulog Muamera Zukorlića na kojima je utvrđeno da nije preminuo prirodnom smrću uzeti neposredno pred sahranu, preneo\n12.04.2022 u 14:05\nNOVI PAZAR – Lider Stranke pravde i pomirenja (SPP) Usame Zukorlić podneo je Republičkom javnom tužilaštvu krivičnu prijavu protiv N. N. lica, kao i laboratorijske nalaze koji, kako veruje, ukazuju da njegov otac Muamer Zukorlić nije umro prirodnom smrću, potvrđeno je Tanjugu u porodici. Usame Zukorlić izjavio je pre dva dana na konferenciji za novinare da porodica sumnja da je nekadašnji lider SPP otrovan i da je to razlog njegove smrti pre nešto više do pet meseci. On je tada kazao da je porodica dobila rezultate iz dve nezavisne laboratorije i precizirao da je jedna laboratorija utvrdila da postoji visoka verovatnoća da je testirana osoba bila otrovana teškim metalima, a da je druga laboratorija zaključila, na osnovu uzorka koji su dobili, da je osoba bila otrovana\n11.04.2022 u 15:37\nOproštaj od Dejana Mijača: Ostalo je samo ćutanje\nKomemoracija povodom smrti pozorišnog reditelja Dejana Mijača (1934-2022) održana je danas na velikoj sceni „Ljuba Tadić” u Jugoslovenskom dramskom pozorištu, u prisustvu porodice, velikog broja kolega, poštovalaca, gde je istaknuto da nakon njegovog odlaska ostaje samo – ćutanje. Podsetimo, veliki dramski umetnik umro je 5. aprila u 88. godini u Beogradu. Upravnica JDP-a Tamara Vučković Manojlović je rekla da je Dejan Mijač ceo svoj život apsolutno posvetio pozorištu. „Danas se sa tugom opraštamo od velikog čoveka, prijatelja, velikog reditelja, velikog – Dejana Mijača. Režirao je širom Jugoslavije 135 predstava, od toga 28 u JDP-u”, navela je upravnica i podsetila da je svoju poslednju predstavu režirao upravo na ovoj sceni, reč je o komadu „Višnjik” Antona Pavloviča Čehova,\n14.03.2022 u 11:43\nBEČ – Bivši austrijski vicekancelar i nekadašnji lider Narodne partije Austrije (OVP) Erhard Busek umro je u 80. godini. Busek je, prema saopštenju Instituta za Podunavlje i centralnu Evropu (IDM), na čijem je čelu bio, preminuo iznenada u nedelju, preneo je Tanjug. On je političku karijeru u OVP započeo 1964. godine, a pet godina kasnije postao je zamenik generalnog sekretara. Od 1991. do 1995. obavljao je dužnost šefa OVP i vicekancelara u vladi koju su činili narodnjaci i Socijaldemokratska partija (SPO). Takođe je bio najpre ministar nauke, a od 1994. ministar obrazovanja. Od 1996. on je bio koordinator Inicijative za saradnju u jugoistočnoj Evropi (SECI), a od 2000. do 2002. i izaslanik austrijske vlade za proširenje EU. Od 2002. do 2008. bio je i specijalni\n14.03.2022 u 08:32\nUmro pisac i književni kritičar Igor Mandić\nZAGREB – Hrvatski novinar, književni kritičar i kolumnista Igor Mandić umro je u nedelju u 82. godini, javljaju hrvatski mediji. Vest o smrti Igora Mandića, koji je obeležio hrvatsko novinarstvo u drugoj polovini 20. veka, objavio je na Fejsbuku leksikograf Velimir Visković. Igor Mandić je radio za brojne novine i magazine u SFRJ, a kasnije u regionu i bio čest gost radijskih i televizijskih emisija. Objavljivao je socio-kulturološke feljtone, eseje, polemike i književne kritike, napisao je više od 30 knjiga, preneo je Tanjug.\n11.03.2022 u 08:33\nDanas 16 godina od smrti Slobodana Miloševića\nDanas se navršava 16 godina od smrti Slobodana Miloševića (1941-2006.), predsednika Srbije i SR Jugoslavije, predsednika Socijalističke partije Srbije i haškog optuženika. Milošević je od infarkta umro 11. marta 2006. godine u pritvoru Tribunala u Hagu gde je bio od 28. juna 2002. godine. Umro je tokom suđenja kao optuženi za ratne zločine i zločine protiv čovečnosti na Kosovu i u Hrvatskoj i za genocid u Bosni i Hercegovini. Uhapšen je u Beogradu 1. aprila 2001. zbog zloupotrebe službenog položaja, a na osnovu Uredbe Vlade Srbije, Haškom tribunalu je izručen 28. juna 2001. godine. Sa sahrane u Požarevcu (Foto EPA/KOCA SULEJMANOVIC) Telo Slobodana Miloševića dopremljeno je iz Haga u Beograd 15. marta 2006. godine, podseća Beta. Sahranjen je u dvorištu porodične\n25.02.2022 u 13:40\nBroj umrlih u Srbiji u januaru ove godine 9,4 odsto veći nego u isto vreme 2021.\nBroj umrlih u Srbiji u januaru ove godine iznosio je 11.392, što je 9,4 odsto više nego u isto vreme prethodne godine, objavio je danas Republički zavod za statistiku (RZS). U Srbiji je u januaru ove godine registrovano 4.829 živorođenih, što je u odnosu na isti mesec prethodne godine rast od 6,1 odsto, javlja Beta. Prema podacima RZS-a, Srbija je tokom prošle godine, zbog negativnog prirodnog priraštaja, svakog dana ostajala bez 202 stanovnika. U 2021. godini živorođenih je bilo 62.062, a preminula je 135.901 osoba.


Misija OEBS-a organizovala trening o konvergentnim redakcijama za crnogorski Javni servis | OSCE\nPočetna Novosti Vijesti i saopštenja za javnost Misija OEBS-a organizovala trening o konvergentnim redakcijama za crnogorski Javni servis\nMisija OEBS-a organizovala trening o konvergentnim redakcijama za crnogorski Javni servis\nNovinari crnogorskog Javnog servisa (RTCG) prvog dana OEBS-ve obuke na temu konvergentnih redakcija, organizovane u Podgorici od 14. do 18. novembra 2019. godine. (OSCE/Marina Živaljević) Više detalja\nČetvorodnevna interna obuka, koju je za nacionalni Javni servis (RTCG) organizovala Misija OEBS-a u Crnoj Gori na temu konvergentnih redakcija, završena je 18. novembra 2019. u Podgorici.\nObuka je podržala RTCG u uspostavljanju saradnje i sinergije između različitih novinarskih redakcija. Novinarima je pružila nova znanja o snimanju različitih vrsta video materijala i njihovom uređivanju pomoću dostupnih alata i aplikacija. Novinari RTCG-a su, takođe, naučili kako da konvertuju novinarski sadržaj i kreiraju infografiku i priču.\nMenadžer medijskog programa u Misiji OEBS-a Daniel Blank kazao je da novinari često misle da su konvergentne redakcije nužnost zbog dostupnosti novih tehnologija i uređaja ili ušteda u proizvodnji. „Međutim, stvar je u tome da dobijemo priču. Na kraju, sve se vrti oko publike, njihovog pristupa informacijama, njihovog angažmana i unaprjeđenja njihovog znanja “, rekao je Blank.\nU avgustu ove godine, Misija je organizovala desetodnevni interni kurs na temu konvergentnih vještina za šest crnogorskih medija. Misija će nastaviti sa aktivnostima čiji je cilj unaprjeđenje novinarskih vještina izvještavanja.


„Fejsbuk“: Nema političkih motiva za blokadu naloga RT - 20.01.2017, Sputnik Srbija\nKompanija „Fejsbuk“ negirala je da je privremeno ograničenje većeg broja funkcija na stranici televizije RT na engleskom jeziku na toj društvenoj mreži bilo... 20.01.2017, Sputnik Srbija\n10:51 20.01.2017 (Osveženo: 15:59 20.09.2021)\n19 Januar 2017, 18:53\nU četvrtak je „Fejsbuk“ ograničio mogućnost RT na engleskom jeziku da objavljuje saopštenja, fotografije i video–materijal do jutra 21. januara. Prema obaveštenju odluka je doneta u vezi sa navodnim kršenjem autorskih prava na prenos konferencije za novinare odlazećeg američkog predsednika Baraka Obame.\nObjavljeno je da je žalbu uputila televizija „Nastojašče vremja“, koja je projekat američkog radija „Slobodna Evropa“, koji finansira američki Stejt department. Međutim, sama televizija je te podatke demantovala.\nSve funkcije na stranici RT su ubrzo obnovljene, a predstavnik „Fejsbuka“ je rekao da se „razlozi za privremeno blokiranje određenih funkcija utvrđuju“. Istovremeno, kompanija nije odgovorila na pitanje RIA Novosti da li će biti objavljeni rezultati provere.\nOsvrćući se na situaciju, portparol ruskog ministarstva spoljnih poslova Marija Zaharova nazvala je delimično blokiranje RT na Fejsbuku neprihvatljivim. Ona je rekla da „ako se to zaista smatra cenzurom pod tehničkim izgovorom, onda je to neprihvatljivo“.\nPredsednik Odbora za informativnu politiku Državne dume Rusije Leonid Levin izjavio je u ovome vidi „još jedan uznemirujući signal“ i smatra da je to kršenje principa društvenih mreža i napad na slobodu govora.\n„Fejsbuk“ je kategorički negirao mogućnost da je ograničavanja rada određenog broja funkcija stranice RT politički motivisano, navodeći da su pretpostavke o vezi incidenta sa spoljnim faktorima neistinite.


Ona je podsetila da je Republički štab za vanredne situacije doneo zaključak da se nađu mere da se oni vrate kućama, piše Srpskainfo.\n– Svi oni su doputovali juče bezbedno, a smešteni su u karantin u hotelu „Tereks“ Lukavici. Tu će boraviti narednih 14 dana, gde će biti testirani, a hotelski smeštaj smo izabrali kako bi oni imali svu neophodnu zaštitu i sav potrebni medicinski tretman. Imali smo određenih poteškaća i okolnosti koje nam, kad je reč o njihovom povratku, nisu išle u prilog, ali sad je sve u redu – rekla je Davidovićeva, koja se zahvalila svim institucijama na koordinisanom radu i predsedavajućem Saveta ministara BiH Zoranu Tegeltiji.\n– Oni su pružili maksimalnu podršku i dali svoj lični doprinos kako bi ovi mladi ljudi došli svojim kućama – naglasila je Davidovićeva.\nREPUBLIČKI ŠTAB ZA VANREDNE SITUACIJE Omogućiti povratak dece iz BiH koja borave u Italiji


VRTIĆI - 1\n24. 04. 2021 08:30\nZa upis u banjalučke vrtiće stiglo 300 prijava\n16. 12. 2020 19:01\nBANJALUKA - Na javni konkurs za upis djece u predškolske ustanove, koji je raspisan za 475 mališana sa područja grada, pristiglo je oko 300 prijava, rekla je za "Nezavisne" Jelena Kurtinović, v.d. direktora Centra za predškolsko vaspitanje i obrazovanje.\nŽeljka Cvijanović, predsjednica RS, Srebrenka Golić, ministarka za prostorno uređenje, građevinarstvo i ekologiju RS, i gradonačelnik Igor Radojičić obišli su danas radove na podizanju energetske efikasnosti dva gradska vrtića "Naša djeca" i "Neven".\n21. 09. 2020 07:05\nBroj djece u vrtićkim grupama u RS od septembra biće povećan na 20\n24. 08. 2020 18:29\nBANjALUKA - Dozvoljeni broj djece u vrtićkim grupama u vrtićima u Republici Srpskoj od 1. septembra biće povećan sa 15 na 20.\n01. 06. 2020 18:02\nBANJALUKA - Svi vrtići na području grada od danas su u funkciji za mališane čija su oba roditelja zaposlena i nemaju gdje ostaviti dijete.\n27. 05. 2020 10:36\nBANJALUKA - Svi objekti u okviru banjalučkog Centra za predškolsko vaspitanje i obrazovanje biće otvoreni 1. juna, a, prema normativima Instituta za javno zdravstvo Republike Srpske, u grupama će moći da bude do 15 djece, izjavila je Srni direktor ovog centra Jelena Kurtinović.\nBANJALUKA - Gradonačelnik Banjaluke Igor Radojičić rekao je da privatni vrtići, kao i ostale privatne firme u drugim djelatnostima, mogu da ostvare pravo na podsticaje koje je grad raspisao već na aprilskoj sjednici gradske Skupštine, kao što je pravo na komunalne takse i slično ili subvencionisanje kamata za kredite.\n25. 05. 2020 10:53\nBANJALUKA - U banjalučke vrtiće, u okviru Centra za predškolsko vaspitanje i obrazovanje, danas je došlo 137 djece, od 202 koliko ih je prijavljeno prilikom anketiranja roditelja, rekla je Srni direktor ovog centra Jelena Kurtinović.\nU banjalučkim vrtićima 129 djece, zahtjev za dodatno testiranje vaspitača\n18. 05. 2020 11:04\nBANJALUKA - U banjalučke vrtiće, koje obuhvata Centar za predškolsko vaspitanje i obrazovanje, danas je stiglo 129 djece, od 202 koliko ih je prijavljeno prilikom anketiranja roditelja, dok je od 11. maja, od kada su vrtići ponovo otvoreni, u prosjeku dolazilo oko 80 mališana, rekla je direktor ovog centra Jelena Kurtinović.


Vučić: Pokušaće da nas dovedu do svršenog čina\nRTS\t31.12.2018 23:21\nPredsednik Srbije Aleksandar Vučić je, povodom izjave Ramuša Haradinaja da nestaju granice između Kosova i Albanije, ukazao da će Albanci pokušati da celu međunarodnu zajednicu dovedu do svršenog čina.\nAleksandar Vučić je, prilikom prijema dece sa Kosmeta, rekao da mu je jasno da će Albanci da grade svoj plan.\n"Kada krajem marta budu izbrisali granice tada će ukinuti takse prema centralnoj Srbiji i reći da su spremni da razgovaraju, ali sa drugačije pozicije, ujedinjenog Kosova i Albanije", rekao je Aleksandar Vučić u izjavi novinarima.\nObjasnio je da će Albanci nastaviti da rade po fazama i istakao da se radi o nečemu na šta je Beograd ranije upozoravao.\nKako kaže, čini mu se da sada ljudi u svetu počinju da dobijaju informacije o tome, ali ne razume kako je to nekom dozvoljeno da radi. Jer bi, da smo mi uradili i deseti deo toga, bila burna reakcija, naveo je Vučić.\n"Vidim koliko smeta snažna Srbija. Kada pogledam one u Hrvatskoj, to je nadrealno šta oni pišu i govore, nema veze sa realnošću. Ali razumete zašto to rade jer nekima od njih ne odgovara jaka Srbija, želeli bi da je vide slabu kao do skora. Nemate šta da se ljutite na to", dodao je predsednik.\nNaglasio je da je za nas najvažnije da garantujemo sigurnost i bezbednost ljudi na KiM, da imaju plate i žive bezbedno.\nVučić je rekao i da aktuelno stanje stvara velike probleme i da je neophodno da se vlasti bave time, i ne mogu da se bave šetnjama, već poslom.\nOd sveta jedno veliko ništa\nNa pitanje da li je kontaktirao sa svetskim liderima u vezi sa aktivnostima Albanaca, Vučić je upitao direktora Kancelarije za KiM Marka Đurića da li se seća koliko je samo u poslednja dva-tri dana ukazivano na to.\n"Kada god pozovete dobijete uvek isti odgovor. Koga god dobijemo od velike zapadnoevropske politike, ali i sveukupne zapadnjačke politike, i kažete koja će vaša reakcija da bude odgovor je: 'Baš smo iznenađeni, nismo videli to poslednje na šta nam ukazujete. Hvala što ste nas obavestili, reagovaćemo u skladu sa svojim mogućnostima i kapacitetima.' Posle toga najčešće dobijete jedno veliko ništa", rekao je Vučić.\nUkazao je da on ni nije očekivao nekakvu reakciju.\n"Zamislite da mi to radimo sa RS. Pre neki dan neki su govorili da pravim rat sa Dodikom protiv nekog. Kada sam to radio, osim što nisam dozvoljavao da Srbija bude ponižena. Očigledno za neke ljude ne postoji i nikada Srbija ne može da bude toliko mala koliko se oni nje plaše da bude uspravna, ponosita i normalna zemlja", rekao je Vučić.\nIstakao je da ćemo nastaviti da čuvamo svoju zemlju, da se za nju borimo i za budućnost naše zemlje i dece. Izrazio je nadu da će iduće godine u Srbiji biti više dece nego ove.\nNa zahvalnost novinarke televizije Most za uključenje novinara na KiM u isplatu kosovskog dodatka, Vučić je kazao da je to obaveza naše države.\n"Vi ste uvek na KiM gde god da se nešto teško desi. Od vas čujemo šta se događa na KiM i to je naša obaveza", rekao je Vučić.\n"Niko nikada neće nikoga 'vrteti na ražnju'"\nVučić je najoštrije osudio pretnje koje se upućuju bilo kome zbog toga što drugačije misli i poručio da se on bori za Srbiju demokratije, a ne Srbiju u kojoj "ćete nekog da vrtite na ražnju".\nNa pitanje novinara kako gleda na atmosferu koja se kreira u društvu u poslednje vreme, uključujući skidanje nekih emisija sa programa, privođenje novinara, Vučić je uzvratio kontrapitanjem: "Koji je novinar priveden, onaj koji je pretio (Vladimiru) Đukanoviću da će ga vrteti na ražnju?"\n"Mislite da je to lep govor, mislite da je to u redu? Da li je to demokratja, to je to za šta se zalažete - 'fašitički vepru na ražnju ćeš se peći' ", upitao je predsednik.\nDodao je da se novinar koji je to pisao na Tviteru nije predstavio kao novinar već pod lažnim imenom, jer, kako je primetio, "tako to rade junaci u Srbiji".\nTakav govor, kaže, najoštrije osuđuje, a na policiji je da radi svoj posao. Kako kaže, "privedeni su svi koji su pretili Tanji Vojtehovski i bilo kom drugom".\n"Uglavnom onima koji kritikuju vlast, dok oni koji su pretili Barbari Životić nisu", kaže Vučić uz napomenu da ne zna zašto je to tako i da verovatno postoji neki razlog.\n"A da nekog vrtite na ražnju u Srbiji, to nije Srbija za koju se zalažem, u Srbiji koju ja vodim niko nikada neće vrteti nikoga na ražnju niti se hvaliti kako je to bogougodno delo", kazao je Vučić.\nPrema njegovim rečima, takva Srbija nikad neće pobediti, nego Srbija pristojnih, odgovornih, koji vole ovu zemlju. Na pitanje novinara kada je to tačno opozicija od njega tražila raspisivanje izbora, odgovara: "Pa, ja im nudim."\n"Računam da kada su tako moćni i snažni da žele izbore, to je valjda prirodni zahtev opozicije da hoće izbore, ne mislite valjda da treba da postoji neko drugo mesto gde ljudi treba da broje svoje ideje, programe, planove...", rekao je Vučić.\nO protestima i broju učesnika\nGovoreći o procenama broja učesnika na protestima u subotu, koje su objavili pojedini mediji, Vučić je rekao da mogu da "govore šta hoće".\n"Nije narod ćorav, sve vidi i razume. Nemam apsolutno ništa protiv toga da svako govori šta mu je volja i želja. Jedino, čini mi se da može i egzaktno da se preboroji koliko ih je na protestu, ali to nekima ne odgovora. Ali, ne mislim da je to suština", poručio je Vučić.\nSa druge strane, osudio je to što su "pojedini mediji izloženi napadima od strane opozicije", jer, kako kaže, govore istinu o broju učesnika protesta.\nIstiče da suština dolazi na izborima, kada ljudi glasaju za programe i planove.\n"Ako hoće izbore – imaju izbore, ako neće, takođe, i to je dobro, to znači šetnja i protesti i to uvek podržavam", kazao je Vučić.\n1. Који лажов, па он годинама ради на том свршеном чину дајући шиптарима све у замену за лажи, СМРАД какав никад није владао Србијом\nVučić: Problem očuvanje mira zbog Prištine; Izbori će biti teški - pokušaće da oslabe našu zemljuTest iz matematike 'procurio' iz štamparije, Šarčević tvrdio suprotnoNovi protest osmaka, traže ostavku ministra i poništavanje male matureMala matura na ispitu, Zaštitnik građana kontroliše MinistarstvoMinistarstvo prosvete: Kombinovani test nije 'provaljen', fotografije na internetu lažneU toku provera, policija istražuje: Velika je mogućnost da je 'procurio' i kombinovani testProtest zbog 'provaljenih' testova: Maturanti ispred Ministarstva prosveteOdložen test za male maturante, 'provaljeni' testovi iz matematikeVučić: Izbori krajem marta ili početkom aprila, biće promena čelnika na lokaluVučić: Šta će nam teritorija ako nemamo budućnostVučić: Ako ne bude samita u Parizu, Srbija će biti u još težoj situacijiVučić i Palmer: Takse prepreka dijalogu, da se ukinuVučić sa Merkelovom: Srbija u potpunosti posvećena dijaloguTeška nesreća u Sićevačkoj klisuri – jedan mrtav, devet povređenihVučić: Nadam se da će biti hrabrih ljudi da prihvate kompromisHaradinaj s Merkel: Priština za dijalog koji vodi do priznanjaVučić: Ja sam za razgraničenje, to je najzdravijePoplave u Srbiji: Voda se povlači, u Kraljevu i dalje kritičnoVučić: Ponašanje Prištine je izraz slabostiPotop po Srbiji, vanredno u više mesta


Vranjanci najbolji na Dečjoj olimpijadi bezbednosti - InfoVranjske\nVranjanci najbolji na Dečjoj olimpijadi bezbednosti\nEkipa vranjske Osnovne škole Jovan Jovanović Zmaj pobednik je Dečje olimpijade bezbednosti – Srbija 2016 koja je za vikend održana u Kragujevcu.\nDrugo mesto osvojili su takmičari OŠ Radoje Domanović grada domaćina, treće mesto pripalo je OŠ Rajko Mihailović iz Uba, a četvrto ekipa OŠ Branko Radičević iz Jagodine.\nUčesnicima takmičenja koji su se nadmetali u pet disciplina dodeljeni su pehari, a nagrađeni su i loptama i rančevima.\nPolicijska uprava Kragujevac Dečju olimpijadu bezbednosti organizovala je u saradnji sa partnerima iz oblasti bezbednosti, pod pokroviteljstvom misije OEBS u Srbiji.\nCilj manifestacije, koja se organizuje već tri godine, je da podigne svest najmlađim učesnicima saobraćaja o značaju poznavanja i poštovanja pravila i propisa.\nOve godine takmičile su se ekipe iz četiri grada.\nJedinstvena Dečija olimpijada bezbednosti okupila je učenike nižih razreda, koji su kroz osmišljena takmičenja na terenu simulirali situacije iz realnog života.


Politika - datum: 2018-12-06 ZA PRISTUPNE PREGOVORE EU podržala projekte\nKapaciteti crnogorskih institucija za proces pristupanja Evropskoj uniji (EU) znatno su ojačani, a koordinacija unutar pregovaračke strukture poboljšana kroz tri projekta vrijedna 2,24 miliona eura, saopšteno je na „Danu” otvorenih vrata u Kancelariji za evropske integracije.\nKako je saopšteno, EU je tokom protekle dvije godine finansirala tri projekta – Jačanje kapaciteta crnogorske uprave za proces pristupanja Uniji i instrument IPA II, Razvoj IT portala za evropske poslove i Nabavka opreme.\nGlavni pregovarač sa EU Aleksandar Drljević istakao je da je kroz primjenu projekata pripremljen novi portal koji će omogućiti svima koji su dio pregovaračke strukture da kvalitetnije, efikasnije i brže prate proces usklađivanja crnogorskog zakonodavstva sa evropskim.\nŠef Delegacije EU u Crnoj Gori Aivo Orav kazao je da projekti EU pomažu crnogorskoj administraciji da uspostavi adekvatne strukture, kao što su funkcionalne kancelarije sa savremenom opremom i informatičkim rješenjima, a doprinose i stručnom osposobljavanju i usavršavanju zaposlenih.\n– Crnogorske kolege ne samo da vide evropske gradove na svojim zidovima, već je njih 35 posjetilo evropske prestonice kako bi upoznali najbolje prakse EU u oblasti pravnog usklađivanja, prevođenja pravne tekovine EU i implementaciji projekata – naveo je Orav.


Predsednik Nikolić na otvaranju novog pogona fabrike "Dreksimajer automotiv" | Predsednik Republike Srbije\n15.11.2012. - 15:29\nPredsednik Nikolić na otvaranju novog pogona fabrike "Dreksimajer automotiv"\nZRENjANIN - Predsednik Srbije Tomisav Nikolić poručio je danas da će se Srbija izboriti s nezaposlenošću, siromaštvom i kriminalom i da će sadašnja vlada rešiti probleme koji su se gomilali godinama unazad.\n"Srbija će da se izbori protiv nezaposlenosti, siromaštva, kriminala i da razvije energetiku, poljoprivredu, automobilsku i avioindustriju. Srbija duguje svojim građanima da ih zaposli", naglasio je Nikolić na otvaranju novog pogona kompanije "Drekslmajer automotiv" (Draexlmaier Automotive), u Zrenjaninu, u kojoj će 806 novih zaposlenih proizvoditi komponente za kompaniju "Fijat automobili Srbija".\nNikolić je istakao da su sadašnje vlasti učinile mnogo da ispune uslove koje EU postavlja pred države kandidate, da su otvoreni procesi dijaloga sa skoro svim državama sa kojima postoje otvorena pitanja, i da očerkuje da na kraju mandata budu rešeni nagomilani problemi i uspostavljena precizna pravila.\n"Želim da u Srbiji bude takav ambijent da gde god u svetu razgovarate sa investitorima možete da kažete da mogu mirno i potpuno sigurno da investiraju kod nas. Menjaće se vlasti u Srbiji, ali pravila koja sada budu ustanovljena više nikad neće biti promenjena", poručio je Nikolić.\nOn je naveo da se vladajuća većina obavezala da uradi nešto za Srbiju i da su rezultati toga vidljivi već u prvim mesecima njenog mandata.\nPrema njegovim rečima, nije u pitanju samo politička borba, već je trebalo ubediti investitore da će im ulaganja biti sigurna, da neće imati poteškoća i da neće morati da odlivaju svoj novac tajnim kanalima, i da će, ukoliko rade u skladu sa zakonom, biti potpuno zaštićeni.\n"Naša ministarstva su se već uklopila u takvu vrstu rada", poručio je Nikolić.\nPredsednik Srbije je kompaniji "Drekslmajer" čestitao na, kako je rekao, mudroj odluci da investira u Srbiju i još mudrijoj oduci da proširuje svoje investicije.\n"Ministarstvo finansija je blagonaklono prema novim investitorima.Čekaju vas kada vam budu razrezali poreze", našalio se Nikolić, istakavši da se država Srbija na poslovnom planu vlada prema pravilima EU i, ako ne bude povoljnija, sigurno neće biti oštrija prema poslodavcima nego države članice EU.\nPredsednik je žiteljima Zrenjanina, koji su ovom investicijom dobili novih 806 radnih mesta, poručio da im želi još takvih ulaganja.\n"Ja sam u različita vremena dolazio u Zrenjanin, pamtim Zrenjanin u kojem svi rade, pa onaj u kome skoro niko nije radio, i sada sa zadovoljstvom dolazim u Zrenjanin u kome se otvaraju nova radna mesta", rekao je Nikolić.


Tužba otpuštenih novinara 'Borbe'\nTužba otpuštenih novinara "Borbe"\nBeograd -- Otpušteni novinari lista "Borba" podneli su tužbu protiv tog dnevnog lista i njegovog vlasnika Ivana Radovanovića Prvom opštinskom sudu u Beogradu.\nKako je saopštilo Udruženje novinara Srbije, otkaz je 3. jula dobilo 17 novinara "Borbe" koji su Prvom opštinskom sudu podneli tužbu sa zahtevom da otkazi budu poništeni i da im bude isplaćeno šest zaostalih zarada.\nProglašeni smo tehnološkim viškom, a nije bilo nikakve nove sistematizacije radnih >> Pročitaj celu vest na sajtu B92 << mesta, navela je novinarka Marijana Milenković, jedna od otpuštenih.\nVlasnik "Borbe” Ivan Radovanović, reagujući na saopštenje UNS-a, izjavio je da pretpostavlja da predsednica tog udruženja, dok je bila glavni i odgovorni urednik "Politike”, nije nikoga otpustila, niti dozvolila da neko ode iz novina.\n"Zato valjda i ima pravo da se njena organizacija sada oglašava povodom toga da li ja, u svojim privatnim novinama, mogu nekoga da otpuštam ili ne otpuštam”, rekao je Radovanović u izjavi FoNetu.


NEP: Praktične veštine | Nova Iskra\nKrajem novembra, za polaznike Nelt edukativnog programa, organizovan je niz studijskih poseta, prezentacija i radionice iz domena "praktičnih kreativnih veština". Ideja je bila da se polaznicima predstave neke konkretne kreativne veštine, koje imaju veze sa domenima dizajna zvuka, digitalne fabrikacije, savremene muzike, interaktivnog dizajna, video igara i video mapiranja. U rasponu od tri dana, učesnici programa su posetili jedan fablab i muzički studio, da bi na kraju proveli ceo jedan dan u Novoj Iskri, tokom koga su imali prilike da upoznaju različite praktične kreativne discipline.\nPored prezentacija iskusnih stručnjaka i autora, u okviru ove radionice koristili smo se i "peer-to-peer" metodlogijom, pa je nekoliko učesnika samog programa predstavilo kreativne veštine kojima vladaju ostatku grupe.\nU petak, 25. novembra posetili smo Bassivity Digital Studio (http://bassivitydigital.com/blog/) u Domu sindikata, gde je domaćin bio producent Relja Milanković. Sa gostima je podelio svoja iskustva iz muzičkog biznisa, objasnio način funkcionisanja samog studija, a usledio je i spontani razgovor o izazovima digitalne distribucije muzike i promena koje su zahvatile ovu industriju usled razvoja informacionih tehnologija i interneta.\nU subotu, 26. novembra, tokom celog dana u Novoj Iskri smenjivale su se prezentacije. Prvo je Milan Antić, jedan od polaznika NEP-a, govorio o analognim sintisajzerima i načinu procesiranja signala u elektronskoj muzici, a na njega se nadovezao specijalni gost Jan Nemeček (http://jannemecek.com/), koji je govorio o modularnim sintisajzerima i savremenim pristupima komponovanju i izvođenju elektronske muzike. Milan je nastavio svoje izlaganje pričom o dizajnu zvuka za film, i korišćenju zvuka kao prostornog elementa, kroz teme kao što je radio režija ili produkcija specijalnih (zvučnih) efekata.\nDan je nastavljen prezentacijom još jednog učesnika - Andrija Radojev je na odličan način prikazao proces proizvodnje video igara i približio ga svojim kolegama kroz brzu produkciju jedne bazične video igre na licu mesta, za manje od 20 minuta. Nakon njegove prezentacije pridružio nam se Rodrigo Guzman Cazares (http://abducto.tumblr.com/), meksički digitalni umetnik nastanjen u našem regionu, koji je govorio o svom radu i procesu izrade interaktivnih instalacije koje uključuju audio, video, pokret i druge elemente.


Završeno 90 odsto radova na Hramu Svetog Save - 30.04.2017, Sputnik Srbija\nZavršeno 90 odsto radova na Hramu Svetog Save\nOko 90 odsto građevinskih radova na Hramu Svetog Save u Beogradu je završeno, a preostalo je da se još uradi podno grejanje, postavi mermer, mozaik u oltarskom... 30.04.2017, Sputnik Srbija\n12:15 30.04.2017 (Osveženo: 12:39 30.04.2017)\n© Tanjug / SAVA RADOVANOVICHram Svetog Save\nOko 90 odsto građevinskih radova na Hramu Svetog Save u Beogradu je završeno, a preostalo je da se još uradi podno grejanje, postavi mermer, mozaik u oltarskom delu, ugrade liftovi za prevoz turista na terasu Hrama, kao i još neki manji radovi na enterijeru i eksterijeru ove svetinje.\nGlavni arhitekta hrama, đakon Miroslav Nikolić, kaže za Tanjug da će, kada se završi mozaik u kupoli i sklone sve skele, početi uvođenje podnog grejanja. Nedostaju još sredstva za mozaik kod oltarskog dela u hramu.\n„Ono što predstoji su radovi na enterijeru na nultoj koti, a mi te radove nismo mogli da izvedemo zbog teške i velike konstrukcije koja se nalazi u podkupolskom prostoru. Kada uklonimo sve skele krenuće postavljanje podnog grejanja i mermera“, kaže đakon Nikolić.\nKamioni sa mozaikom za Hram Svetog Save krenuli iz Rusije\n24 April 2017, 16:10\nUkupna površina pod mozaikom u hramu će biti oko 17 hiljada kvadratnih metara, što je jedan od najvećih poduhvata te vrste u svetu, objašnjava on i kaže:\n„Trenutno je u Rusiji gotovo 40 odsto ukupnog mozaika namenjenog hramu. Jedna od ideja o kojoj se razgovara je i postavljanje mozaika u oltarski deo“,objašnjava glavni arhitekta i kaže da je plan da se uradi mozaik površine 600 kvadrata, „ali za to još uvek nisu obezbeđena sredstva, a trenutno se obavljaju pregovori sa ruskom stranom“.\nZvanični rok za završetak izgradnje ove svetinje je 2021. godina, a kako je rečeno iz Vlade Srbije, već je prikupljena polovina od sume koja je neophodna za završetak radova. Druga polovina sredstava bi trebalo da se obezbedi iz priloga, od donatora, kazao je đakon Nikolić i naglasio da je srpski narod i sagradio Hram Svetog Save, te da u hramu računaju na pomoć države.\nOn se nada da će za dve godine turisti moći liftovima da idu na terasu koja okružuje kupolu hrama i da uživaju u jednom od najlepših pogleda na glavni grad. Nikolić nam otkriva i šta je razlog za povremenu buku u kripti hrama-\nVučić: Hram na Vračaru će biti završen za vreme mog mandata\n„To je metro. Linija beogradskog metroa prolazi dijagonalom hrama, negde oko tri metra ispod poda Kripte. Uskoro će krenuti i radovi na šinama metroa na kojima će biti postavljeni suspenzori, '’štitnici‘ protiv buke“, objašnjava on i kaže da je takođe potrebno postaviti u ovom delu hrama i lift koji će sa visine od sedam metara spuštati mošti bivših i budućih patrijaraha u grobnice.\nDirektor Patrijaršijske upravne kancelarije, protojerej-stavrofor Stojadin Pavlović, najavljuje da će radovi na staroj kripti patrijarha uskoro biti završeni.\n„Plan je da se neke mošti ranijih patrijaraha tu pohrane, kao i svih budućih srpskih patrijaraha“, objašnjava on i ističe da u ovom prostoru, koji je gotovo potpuno završen, ima 250 kvadratnih metara fresaka, od kojih dve istaknute freske, „Žrtve jasenovačkih mučenika“, rađene po uzoru na Studenicu.\nPavlović dodaje da Kripta Hrama Svetog Save, ili „Hram ispod Hrama“ , u svom prvobitnom projektu nije imao ovu osnovu, ni izgled. Plan je bio, kako kaže, da se napravi prostor od 260 kvadrata sa namenom da se tu pohranjuju posmrtni ostaci srpskih patrijaraha. Zbog višenamenske koristi, ovaj prostor je proširen i sada ima 1.800 metara višefunkcionalnog prostora, pa je to sada jedna od najvećih dvorana toga tipa u regionu koja se koristi za izložbe, tribine i koncerte.\nFreskoslikarstvo je u Kripti, objašnjava prota Pavlović, pomirilo tradicionalno i moderno, jer su scene predstavljene iz Starog i Novog Zaveta, a naglašeni su motivi iz loze Nemanjića i motivi iz života Svetog kneza Lazara.


Novogodišnji gala koncert "Deset veličanstvenih" - Zimska muzička čarolija\n27/11/2017 | 13:24\nDečja filharmonija, Sava centar, nedelja, 17. decembar, 19h\nOvogodišnju “čaroliju” će upotpuniti i operska pevačica Katarina Jovanović ali i mlada muzička zvezda, Marija Žeželj, što će biti prava muzička poslastica. Marija Žeželj je multitalentovana devojka čija popularnost raste iz dana u dan. Iako je nedavno napunila 18 godina, njen youtube kanal već broji nekoliko stotina hiljada pratioca, na instagramu se približava broju od pola miliona fanova, bavi se modelingom, napisala je knjigu “Moj Slatki Život” a letos je zaplovila u muzičke vode kada je objavila svoj prvi singl i letnji hit “Dance Like Nobody’s Watching” koji sada broji preko 13 miliona youtube pregleda. Od kako je objavljen, Marijin drugi singl „Louder Than A Drum“ se nalazi među top 5 najslušanijih singlova u Srbiji na striming servisu Deezer.\ndečija filharmonija/dečiji koncert/koncert\nEKSPERIMENTALNI koncert sa 5.000 ljudi u Barseloni (VIDEO)


Ivan Đoković: Bečej kao dobar poslovni model\n"Lubutenke" iz kućne radinosti\nU četvrtak, 9. februara, Ivan Đoković, pokrajinski sekretar za privredu i turizam, posetio je opštinu Bečej.\nSekretar Đoković je prilikom posete opštini Bečej istakao značaj razvoja lokalnih samouprava ukazavši pri tom na to da je Bečej u prošlosti imao jaku privredu koja je devastirana lošim privatizacijama. “Uglavnom kada viši nivoi vlasti posećuju niže, postavi se pitanje: šta su došli da nam donesu? Ali ja mislim da ćemo mi iz Bečeja nešto i odneti, a to je jedno iskustvo koje su gospodin Radojević i gospodin Tošić izgradili kao dobar poslovni model za podizanje kapaciteta lokalne samouprave Bečej” rekao je Đoković osvrćući se na rad lokalne samouprave u Bečeju. On je pohvalio i delovanje predsednika opštine Bečej, Dragana Tošića, koji je i uzrokovao današnju posetu: “Želja je gospodina Tošića i njegovog tima da se turistički potencijal iskoristi i da se stavi u međunarodnu ponudu što mislimo da je relano i neophodno i prepoznali smo neke stvari koje su dobar primer i mogle bi biti neki pilot projekat i za druge samouprave u Vojvodini”.\nPrvi čovek bečejske opštine, Dragan Tošić, pohvalio je dobar radni odnos sa sekretarijatom za privredu i turizam koji je prema njegovim rečima, u prethodnim godinama bio na niskom nivou. Ovom prilikom, on je istakao i značaj završetka infrastrukturnog povezivanja industrijske zone sa saobraćajnicama, ali i najavio otvaranje još jednog pogona pored novootvorene KNOTT-ove hale. “Mogu sada da najavim da će do kraja godine biti izgrađena još jedna fabrika, još jedan pogon, tamo pored KNOTT-a, a sada imamo još četiri pisma o namerama i zahteva za kupovinu zemljišta u industrijskoj zoni” istakao je Tošić.\nGoran Sadžakov, direktor turističke organizacije Bečej, predstavio je pokrajinskom sekretaru i okupljenim predstavnicima medija projekat “Tiski vrbak” koji je jedan od ključnih projekata u smislu razvoja turističke ponude opštine Bečej. Ovaj projekat predstavlja plan uređenja i osposobljavanja velikog dela tiskog priobalja koje trenutno nije u funkciji. Prema rečima Sadžakova, po završetku realizacije, deo priobalja gde Tisa stvara okuku biće pošumljen vrbama, biće izgrađen adrenalin park, više ugostiteljskih objekata, ali biće kreirano i dosta kulturnog sadržaja, pre svega, muzejskog i izložbenog karaktera. Procenjena vrednost ovog projekta je negde između 30 i 35 miliona dinara.\nPokrajinski sekretar i opštinski zvaničnici posetili su i industrijsku zonu u Bečeju čime je i zaključena ova zvanična poseta.\nOd sutra zatvoren deo Zelene ulice u Bečeju\nIz JP „Komunalac“ Bečej, obaveštavaju građane da će se od 21. marta obustaviti saobraćaj u delu Zele…\nU ponedeljak, 17. jula opštinu Bečej posetila je delegacija kineske pokrajine Guangdong koju je pred…\nKompanija 'Tisza Automotive' od septembra i u Bečeju\nDelegacija opštine Bečej, na čelu sa predsednikom opštine, Draganom Tošićem je u četvrtak, 25. maja,…


Smanos L020 Ethernet alarmni sistem - AV market\nSmanos pametni alarmni sistem sa ugrađenom LAN (Ethernet) konekcijom za kontrolu putem besplatne aplikacije za pametne telefone.\nUgrađena Ethernet mrežna konekcija za povezivanje na internet i kontrolu/obaveštenja putem besplatne aplikacije\nSmanos bežični detektor loma stakla sa ugrađenim mikroprocesorom koji analizira signal i sprečava lažne alarme.\nIdealan za manje poslovne prostore, apartmane i kuće.\nKompatibilan sa svim Smanos alarmnim sistemima, bežično se povezuje sa glavnom jedinicom.\nSmanos VD8000 detektor vibracija\nSmanos bežični detektor vibracija sa 3 nivoa podešavanja osetljivosti. Pogodan za sefove, ormane, vrata, prozore i sva druga mesta gde pokušaj nasilnog otvaranja izaziva vibracije.\nBežično se povezuje sa glavnom jedinicom i kompatibilan je sa svim Smanos alarmnim sistemima.


Eksperti odlučuju o globalnom vanrednom stanju :: Svijet\nEksperti odlučuju o globalnom vanrednom stanju\nU sjedištu Svjetske zdravstvene organizacije (SZO) u Ženevi danas je počeo sastanak eksperata, na kojem će odlučiti da li će biti proglašeno globalno vanredno stanje zbog epidemije novog koronavirusa, koji se širi iz Kine.\nNezavisni eksperti, njih 16, iz oblasti kontrole bolesti, virologije, epidemiologije i razvoja vakcina održavaju novi sastanak iza zatvorenih vrata, nakon što u srijedu nijesu donijeli odluku, prenosi Rojters.\nKineski zvaničnici za oblast zdrastva održali su prezentaciju putem telefonskog konferencijskog poziva i dopustile da tim SZO uđe u tu zemlju i dostavi izvještaj ekspertskom panelu.\nNakon procjene da li ima dokaza da se virus prenosi sa čovjeka na čovjeka i drugih faktora, eksperti će uputiti preporuku direktoru SZO Tedrosu Adhanu Gebrejesusu, koji će donijeti konačnu odluku o tome da li da bude proglašeno vanredno stanje.\n"Odluku o proglašavanju vanrednog stanja shvatam izuzetno ozbiljno", rekao je Gebrejesus i dodao da je spreman da je donese samo uz odgovarajuću količinu razmatranja i informacija.\nUkoliko se to dogodi, to će biti šesti put da se proglašava vanredna situacija na međunarodnom nivou tokom posljednje decenije.


Leonid Savin (desno) i Aleksander Dugin\nMakedonija je sve više destinacija za političke stratege Kremlja, ideologe ruske izuzetnosti i moskovske pravoslavne misije u slovenskom svijetu i Euroaziji.\nKao i u Ukrajini, stratezi ruskog infromacionog rata identifikuju postojeće slabe tačke u zemlji koja se našla na meti, i predstavljaju ih na način da promovišu interese Moskve. U Makedoniji, stratezi Kremlja ističu u svojim publikacijama postojeća etnička i politička pitanja koja obuhvataju albansku manjinu, ali i pitanja koja prate evroatlanstke aspiracije Makedonije.\nPrema Makedonskom servisu Glasa Amerike, ključni strateg u ruskom informacionom ratu u Makedoniji je Leonid Savin, koji je krajem maja obučavao 50 pripadnika utra-desničarske stranke "Jedinstvena Makedonija". To je partija koja se protivi promjeni imena Makedonije i doživljava put zemlje prema NATO-u i Evropskoj uniji kao kraj makedonske državnosti i nezavisnosti.\nSavin je, prema svojoj biografiji, “Komisar Evroazijske omladinske unije” - krila ruske ultra-nacionalističke Evuoazijske unije, pokreta, koji su stvorili Aleksander Dugin i njegovi ideološki saradnici.\n"Platforma" Euroazijske unije obuhvata dijelove kao što su:\n“Ti si muškarac”\n“Ti si žena”\nPostoji i dio koji se naziva "Naš neprijatelj", koji je u potpunosti posvećen SAD. Taj odjeljak se završava paragrafom u kojoj istaknutim slovima piše: “Naša Unija ima apsolutnog neprijatelja. To su SAD. One su alfa i omega naše mržnje”.\nPored bliskosti s Aleksanderom Duginom, ostale Savinove veze dodatno ga identifikuju kao ključnu figuru ekspanzionističke politike Kremlja.\nSavin se navodi kao glavni urednik dvije agencije: Katehon i Geopolitika, i kao redovni saradnik državnog Fonda za stratešku kulturu.\nKatehon je website koji je osnovao i finansira Konstantin Malofejev, ruski multimilioner, koji je pod sankcijama SAD zbog svoje logističke, finansijske, ideološke i materijalne podrške ruskim operacijama na Krimu i u istočnoj Ukrajini.\nMeđutim, Ukrajina je tek mali dio Malofejevljevih geoplotičkih interesa.\nIstraga njemačkog dnevnika Di Cajt (Die Zeit) 2015. godine otkrila je veze koje su Malofejev i Dugin imali sa vodećim grčkim političarima, a čitav trag na kraju vodi do sve do predsjednika Rusije.\nMalofejev, Dugin i ostali navodno su učestvovali i u pokušaju puča u Crnoj Gori 2016. godine, ali i nekoliko drugih tajnih ruskih operacija na Balkanu.\nOvaj tekst je originalno objavljen na Polygraph.info, website-u za provjeravanje činjenica, zajedničkom projektu Glasa Amerike i Radija Slobodna Evropa. Ovaj website služi kao sredstvo za verifikaciju sve veće količine lažnih i pogrešnih informacija koje se šire i dijele na globalnom nivou.\nToperić za RSE: Jačaće uticaj SAD-a na Zapadnom Balkanu


Nemanja Vidić i Ana Vidić na venčanju\nAna i Nemanja Vidić\nSnežana Borjan je supruga golmana Crvene Zvezde Milana Borjana. Fudbaler pored neverovatnih odbrana i uspeha u karijeri može da se pohvali i zavidnim izgledom svoje supruge koja je prava zvezda Instagrama\nSnežana Borjan je supruga golmana Crvene Zvezde Milana Borjana. Fudbaler pored neverovatnih odbrana i uspeha u karijeri može da se pohvali i zavidnim izgledom svoje supruge koja je prava zvezda Instagrama. Ona se godinama gotovo ne menja, a fanovi fudbalera i zgodne lepotice navode da je ona pravi simbol dobrog izgleda!\nFanovi fudbalera i zgodne lepotice navode da je ona pravi simbol dobrog izgleda, a poslednjih godina svoju liniju je redovnim vežbanjem dovela do savršenstva. Zbog porodice je napustila poziciju direktorke marketinga FK Partizan i posvetila se suprugu i sinu\nJovana Đorđević nekada se prezivala Švonja, i bila je poznata kao manekenka problematičnog ponašanja. 2010. godine mediji su brujali da je pokušala da sebi oduzme život skočivši sa mosta Duga u Novom Sadu, a razlog je navodno bila svađa sa tadašnjim dečkom\nOna je to kasnije demantovala rekavši da je u pitanju nezgoda, a ne namerni postupak. U braku je sa fudbalerom Filipom Đorđevićem sa kojim ima ćerku Noel, a iako je nekada imala kratku kosu, danas je njen zaštitni znak duga smeđa kosa\nSrpska glumica Mirka Vasiljević karijeru je počela još kao devojčica, ostvarila zapažene uloge u filmovima, serijama i pozorištu, a onda je rešila da se posveti porodici. Sa nevenčanim suprugom Vujadinom Savićem ima troje dece, a pošto prati supruga koji često menja fudbalske klubove, svoju karijeru je stavila u drugi plan\nMediji su dugo spekulisali da su se ona i Vujadin razdvojili, ali je sportista to nedavno demantovao objaviši njihovu zajedničku fotografiju. Mirka je od simpatičnog devojčurka postala prava dama, a njene odevne kombinacije često se komentarišu\nManekenka Sofija Milošević takođe je bila u žiži javnosti zbog veze sa fudbalerom. U pitanju je Adem Ljajić, a nakon raskida javnost je nastavila da se interesuje za njihove ljubavne živote\nSofija Milošević blista, poslednjih godina je smeđu kosu zamenila plavom, a fanovi ove lepotice navode da iz godine u godinu izgleda sve bolje


SAD uhapsile protivnika Madura zbog trgovine drogom\nIzvor: Radio Televizija Vojvodine, 28.Mar.2020, 13:02 (ažurirano 02.Apr.2020.)\nVenecuelanski general u penziji Klajver Alkalo, optužen s predsednikom Nikolasom Madurom za trgovinu drogom predao se u Kolumbiji američkoj agenciji za borbu protiv droge DEA i prebačen je u Njujork, rekli su AP-u izvori upoznati sa situacijom.\nAlkala je godinama bio otvoreni kritičar Madura, ali je u četvrtak s njim i još nekoliko zvaničnika optužen za učešće u zaveri da se u SAD godišnje šalje 250 >> Pročitaj celu vest na sajtu Radio Televizija Vojvodine << metričkih tona droge, čime je Venecuela pretvorena u poligon nasilnih kartela i kolumbijskih pobjunjenika, piše agencija.\nAmeričko Ministarstvo pravde raspisalo je nagadu od 10 miliona dolara za hapšenje Alkara.\nAlkala je, kako navodi AP, pristao da sarađuje s tužiocima.\nOn je u SAD prebačen iz Barankvile, grada na obali Kolumbije, gde je živeo od 2018, posle bekstva iz Venecuele zbog optužbi da je učestvovao u zaveri za rušenje Madura.\nPošto je optužen u četvrtak, Alkala je objavio da prihvata odgovornost za oružje i vojnu opremu koja je zaplenjena na autoputu u Kolumbiji, tvrdeći da je bila namenjena za Venecuelu, za akciju rušenja Madura.\nKako navodi AP, ne iznevši dokaze, on je na videu objavljenom na društvenim mrežama rekao da je o nabavljanju oružja sve bilo dogovoreno s liderom opozicije Huanom Gvaidom i njegovim "američkim savetnicima".\n"Sve smo pripremili", rekao je Alkalo, tvrdeći da su informacije o nameravanoj akciji "procurele" iz dela opozicije koja želi koegzistenciju s Madurom.


U Srbiji trenutno 2.843 osobe imaju HIV - Kazaljka\nNaslovna/Magazin/Zdravlje/U Srbiji trenutno 2.843 osobe imaju HIV\nU Srbiji trenutno 2.843 osobe imaju HIV\nkazaljka Send an email 01.12.2020.\nInstitut za javno zdravlje Srbije „Dr Milan Jovanović Batut”, povodom 1. decembra Svetskog dana borbe protiv HIV/AIDS, saopštio je da u Srbiji trenutno žive 2.843 osobe kojima je dijagnostikovana HIV infekcija, a procenjuje se da još oko 400 osoba ne zna da je inficirano HIV-om.\nIz Batuta navode da su od početka epidemije, 1985. godine, zaključno sa novembrom 2020. godine u Srbiji registrovane 4.123 osobe inficirane HIV-om, od kojih je 2.047 osoba obolelo od AIDS-a, dok je 1.280 osoba inficiranih HIV-om preminulo. Njih 1.159 preminulo je od AIDS-a, dok je još 121 osoba umrla od bolesti ili stanja koja nisu povezana sa ovom infekcijom.\n„U periodu januar-novembar 2020. godine novodijagnostikovano je 55 osoba inficiranih HIV-om, što je trostruko manje nego u istom periodu prošle godine (175 osoba). Registrovano je 17 puta više muškaraca u odnosu na žene”, navodi se u saopštenju Instituta prenosi Beta.\nNjihovi podaci pokazuju i da je najveći broj novodijagnostikovanih osoba – njih 77,5 procenata inficiranih HIV-om, uzrasta 20-49 godina.\n„U odnosu na način transmisije, kod 54 osobe HIV je prenešen seksualnim odnosom bez kondoma – 98 procenata svih prijavljenih slučajeva od kojih je 47 muškaraca koji su prijavili rizične seksualne odnose sa drugim muškarcima” MSM – 87 procenata svih osoba sa poznatim načinom transmisije”, saopštili su iz Batuta.\nU istom periodu, kod 10 osoba je novodijagnostifikovan AIDS, dok su četiri osobe umrle od AIDS-a, što je pet puta manje obolelih i četiri puta manje umrlih u poređenju sa istim periodom 2019. godine.\nU saopštenju se navodi da je, kao i u svetu, i u našoj zemlji HIV infekcija hronično stanje sa kojim se može kvalitetno i dugo živeti, ali samo ukoliko se pravovremenim i adekvatnim lečenjem kontroliše umnožavanje HIV-a.\n„U Srbiji HIV pozitivne osobe imaju mogućnost da nakon završene dijagnostike započnu odmah lečenje HIV infekcije koje daje odlične rezultate”, istakli su.\nVisokoaktivna antiretrovirusna terapija (HAART) je dostupna i besplatna od 1997. godine za sve osobe inficirane HIV-om.\n„Lečenje kombinovanom antiretrovirusnom terapijom je dostupno u četiri regionalna centra: Beogradu, Novom Sadu, Nišu i Kragujevcu”, navodi se u saopštenju.\nU periodu 2003. – 2019. godine registrovano je značajno povećanje osoba inficiranih HIV-om na lečenju kombinovanom antiretrovirusnom terapijom (2.065 osoba krajem 2019. prema 330 osoba krajem 2003. godine), što je rezultiralo da se od 2000. godine registruje značajna redukcija obolevanja i umiranja od AIDS-a u Srbiji.\nU Batutu ističu značaj testiranja nakon rizične situacije kako bi se brzo počela terapija jer se u našoj zemlji kod dve od tri osobe HIV infekcija dijagnostikuje kada je imunološki sistem osobe već značajno narušen.\n1. decembra 1918. proglašena Kraljevina Srba, Hrvata i Slovenaca\nBritanija prva dala dozvolu za vakcinu protiv korone\nRoulingova dala 30 miliona $ za medicinska istraživanja\nPogodite koje su najinteligentnije nacije na svetu


Tržište istorijskih vozila može biti unosno i u Srbiji\n10 Jun 2021 - 09:30 Vesti Link\nOldtajmeri dobra investicija, za čuvenog Fiću kupac daje više od 9.000 evra\nProcenat istorijskih vozila svakim danom sve je manji, jer ekonomski ne opravdava upotrebu. Takva vozila skupa su za održavanje, nabavka delova je teška, veoma često potrebno je uraditi limarske i farbarske radove koji nisu manji od 200.000 dinara, pokazuje Analiza postojećih problema vezano za istorijska vozila koju je uradio predsednik Srpskog saveza za istorijska vozila (SSIV), Dalibor Ružić.\n„Kad vlasnik uloži toliki novac sigurno neće voziti svog ljubimca svaki dan. Trenutno na tržištu ima polovnih vozila starosti do 10 godina, a veoma je veliki izbor kvalitetnih vozila od 120.000 dinara i naviše, koja imaju mnogo manju potrošnju i pružaju veću bezbednost i pouzdanost eksploatacije. Ipak, tržište istorijskih vozila veoma je skromno u Srbiji, a uzrok za to su najgori uslovi u Evropi i svetu po pitanju registracije i ostvarivanja prava vlasništva“, naglasio je naš sagovornik.\nKako on kaže, danas je najbolje ulaganje novca upravo u istorijska vozila, jer nijedna banka ne daje kamatu na čuvanje novca, a ulaganje u akcije je ogroman rizik.\n„Ulaganje novca u istorijska vozila je siguran dobitak. Vrednost nekih vozila za 10 godina je porasla i više od 200 odsto. Sa druge strane, istorijska vozila stara 30 i više godina veoma su podložna rđanju i vlasnici apsolutno izbegavaju vožnju po kiši. Znači, svakodnevna upotreba ne dolazi u obzir. Po našim sagledavanjima u saobraćaju u južnom delu Srbije ih ima više, ali to je u domenu od pet procenata. Verovatno ih u evidenciji registrovanih ima mnogo više, ali oni se ne voze“, napominje Ružić.\nPrema definiciji po tehničkom pravilniku FIVA organizacije, istorijsko vozilo je mehanički pokretano vozilo za upotrebu na putevima: koje je staro najmanje 30 godina; koje je sačuvano i održavano u istorijski tačnom stanju (da ima originalne delove); koje se uglavnom ne koristi kao svakodnevno prevozno sredstvo; i koje je samim tim deo našeg tehničkog i kulturnog nasleđa.\nZa navode da se sumnja da je bilo raznih zloupotreba sa izdavanjem dozvola i da su status oldtajmera dobijala i vozila koja to nisu, zbog čega se navodno prestalo sa izdavanjem potvrda o homologaciji, bez kojih se ne može obaviti tehnički pregled, naš sagovornik tvrdi da nisu tačni, jer Muzej automobila u Beogradu ima dokumentaciju za svaku izdatu dozvolu.\n„Pre uredbe od 19. januara 2018. godine, važila je uredba koja je izašla još 2.000. godine, koja je definisala da mogu da se uvezu vozila koja su proizvedena do 31. decembra 1970. godine ili kasnije, ako su od posebnog istorijskog značaja. To znači da su uvožena i mlađa vozila, a to je procenjivao Muzej automobila, kako je bilo propisano uredbom. Primera radi, model BMW850 coupe V12 iz 1990. godine napravljen je samo u 500 primeraka“, istakao je Ružić.\nOn je dodao da je jedina organizacija koja je autorizovana od strane FIVA organizacije da izdaje sertifikate Srpski savez za istorijska vozila, jer je to tako, kako kaže, organizovano u celoj Evropi i svetu.\n„To bi recimo u fudbalu značilo da Fudbalski savez Srbije koji je član Unije evropskih fudbalskih asocijacija (UEFA) ništa ne odlučuje, već Ministarstvo sporta. Nestručno tumačenje zakona dovodi do ovakvih stavova agencije, a u suštini se krije izgovor kako bi agencija preuzela izdavanja sertifikata za istorijska vozila. Agencija protivustavno sprečava više od 100 vlasnika koji su uvezli istorijska vozila da ih registruju. To znači da neki građani u Srbiji mogu da registruju istorijska vozila, dok neki ne mogu već više od dve godine. Na osnovu kog zakona ili uredbe je to tako?“, upitao je Ružić.\nKako su za Biznis.rs istakli u Agenciji za bezbednost saobraćaja, uvoz vozila od istorijskog značaja regulisan je Zakonom o bezbednosti saobraćaja na putevima, Uredbom o uvozu motornih vozila i Pravilnikom o podeli motornih i priključnih vozila i tehničkim uslovima za vozila u saobraćaju na putevima.\n„Agencija za bezbednost saobraćaja je nadležna nad poslovima ispitivanja vozila od stupanja na snagu Pravilnika o ispitivanju vozila 12. februara 2013. godine. Agencija nije nadležna nad poslovima registracije i tehničkih pregleda. Nadležnost nad tim poslovima je u okvirima Ministarstva unutrašnjih poslova – Uprave za upravne poslove i Uprave saobraćajne policije. Takođe, Agencija nije nadležna nad poslovima carinjenja vozila od istorijskog značaja. Agencija poseduje evidencije vozila na ispitivanju od 2013. godine, a to nije dovoljno za uvid u stanje tržišta vozila od istorijskog značaja u Srbiji“, objašnjeno je za Biznis.rs u pomenutoj instituciji.\nUredbom o uvozu motornih vozila propisane su odredbe po kojima se Uredba ne primenjuje na uvoz vozila od istorijskog značaja, kolekcionarskih primeraka i oldtajmera, kao ni vozila koja uvozi primalac donacije i humanitarne pomoći, saglasno propisima koji uređuju donacije i humanitarnu pomoć.\nPo toj Uredbi, vozila od istorijskog značaja, kolekcionarski primerci i oldtajmeri su vozila koja su proizvedena pre trideset i više godina, zatim ona koja su očuvana i održavana u originalnom i ispravnom stanju, kao i ona koja predstavljaju svojevrstan materijalni spomenik tehničke kulture, tradicije i društvenog nasleđa. Dokaz da se radi o takvom vozilu jeste potvrda koju izdaje Muzej automobila u Beogradu.\n„Zastava 750 (Fića) mogao je da se do skoro kupi za od 20.000 do 30 000 dinara. Svi su govorili – kakav oldtajmer, nemoj da mi dolazi na skup oldtajmera! Međutim, danas je cena restauriranog Fiće na evropskom tržištu od 9.000 evra, pa naviše. Vrednost mu na godišnjem nivou raste od 10 do 20 odsto. Velika je potražnja za rezervnim delovima, a to je šansa za pokretanje male privrede. U Srbiji još uvek ima veliki broj Fića, ali sad ih svi čuvaju i voze isključivo kad su izložbe i skupovi oldtajmera. Mnogo ljudi restaurira Fiću i drže ih kao simbol nacionalnog vozila u svojim kolekcijama. To se isto polako dešava sa Zastavom 101, kao i sa Yugo modelom“, objašnjava Ružić.\nOdredbom Zakona o bezbednosti saobraćaja na putevima, koja je doneta 2018. godine i objavljena nakon Uredbe o uvozu motornih vozila i izmena i dopuna Uredbe, propisano je da postupak utvrđivanja i razvrstavanja vozila od istorijskog značaja (oldtajmer), oduzimanje statusa vozila od istorijskog značaja, uslove za dobijanje ovlašćenja za vršenje poslova utvrđivanja i razvrstavanja, kao i način vođenja evidencije o vozilima od istorijskog značaja propisuje Vlada Srbije.\n„Do donošenja bližeg uređenja odgovarajućim propisom za postupak utvrđivanja i razvrstavanja vozila od istorijskog značaja, nije moguće ovo razvrstavanje i zahtev za ispitivanje predmetnih vozila, koja se uvoze kao upotrebljavana, može se podneti prema istim uslovima koji važe za sva ostala vozila, odnosno koja nisu od istorijskog značaja. Pre objavljivanja navedene odredbe Zakona o bezbednosti saobraćaja na putevima u decembru 2018. godine, evidentirano je 122 vozila od istorijskog značaja u postupcima ispitivanja vozila koja su se uvozila kao upotrebljavana“, istkanuto je u Agenciji za bezbednost saobraćaja.\nKako se navodi, Agencija je podnela predlog nacrta izmena i dopuna Zakona o bezbednosti saobraćaja na putevima. Predlog sadrži odredbu za izmenu prethodno navedene odredbe Zakona o bezbednosti saobraćaja na putevima.\n„Postupak utvrđivanja statusa, oduzimanja statusa i razvrstavanja vozila od istorijskog značaja (oldtajmer), sadržaj i način vođenja evidencije, kao i izgled i sadržaj identifikacione potvrde o vozilima od istorijskog značaja propisuje ministar nadležan za poslove saobraćaja, na predlog Agencije za bezbednost saobraćaja. Za utvrđivanje statusa, oduzimanja statusa i razvrstavanje vozila od istorijskog značaja neophodno je propisati bliže uslove“, navedeno je u Agenciji.\nNaglasili su da se Agencija bavi ispitivanjem vozila, a kada je reč o uvozu vozila od istorijskog značaja, dali su primer iz prakse.\n„Prema propisanim odredbama nije moguće razvrstati, recimo, vozilo marke Volkswagen, komercijalne oznake Golf proizvedeno 1990. godine od vozila od istorijskog značaja ukoliko se pribavi odgovarajuća potvrda prema navedenoj Uredbi. Prema stanju pre objavljivanja navedenih odredbi, mogućnost nepravilnog svrstavanja vozila u vozila od istorijskog značaja bi bila u suprotnosti sa primenom odredbi iste Uredbe po kojoj se ne mogu uvoziti vozila ispod nivoa izduvne emisije Euro 3. U očekivanju predloženih izmena Zakona o bezbednosti saobraćaja u toku je priprema pravilnika sa bližim uslovima za vozila od istorijskog značaja“, istakli su u Agenciji.\nSrpski savez za istorijska vozila naveo je i podatak da u engleskoj tržište oldtajmera donosi prihod od devet milijardi funti.\n„Srbija ima veliki kapital u smrznutim projektima koji stoje po garažama. Ova oblast je veoma važna jer može da otvori veliki broj radnih mesta, obnavlja male radionice i obnavlja razne zanate – farbare, limarske radionice, tapetarske radionice, električarske radionice. Veći prihod može da se napravi sređivanjem Fiće i prodajom u inostranstvo, nego proizvodnjom jednog vozila FIAT 500L. Svaki Fića izvezen sa statusom istorijskog vozila otvara potražnju za rezervnim delovima, a to pokreće malu industriju i otvaranje novih radnih mesta. Posebno treba skrenuti pažnju na veliku atraktivnost istorijskih vozila i pokretanje turističke ponude, a time i povećanje finansijskih prihoda od turizma. Rešenje za ovu situaciju bila bi izmena zakonskih odredbi koje regulišu ovu oblast po uzoru na druge evropske zemlje, a to podrazumeva primenu svih standardnih normi svetske organizacije FIVA“, zaključuje Ružić.\nFoto: arhiva Autoblog.rs / Autokuća Ochsenhausen


PUTIN: Realno, Rusija ima najjače nuklearno oružje na svetu! (VIDEO) : Nadlanu.com\nPUTIN: Realno, Rusija ima najjače nuklearno oružje na svetu! (VIDEO)\nObjavljeno 6. jun 2014. / 09:35:18\nPredsednik Rusije Vladimir Putin razgovarao je pred polazak u posetu Francuskoj gde se održava proslava savezničkog iskrcavanja na Normandiju, sa francuskim novinarima o najznačajnijim pitanjima svetske političke scene.\nPutin je medije primio u svojoj rezidenciji u Sočiju, a govorio je o Ukrajini, Krimu, odnosu Rusije i SAD, o ulozi Rusije u svetu, i predsednčkim izborima u Siriji, prenosi Raša tudej.\n- Krim je postao deo Rusije zahvaljujući građanima koji tamo žive niko nema pravo da tim ljudima uskrati da realizuju pravo predviđeno prvim članom Povelje UN, pravo naroda na samoopredeljenje – izjavio je šef ruske države.\nPutin je naglasio da je Krim je u skladu sa voljom građana, koji žive na toj teritoriji, postao deo Ruske Federacije, subjekat Rusije. On je istakao i da je Rusija svetski lider po kvalitetu nuklearnog oružja.\n- Kada je reč o odbrambenoj sposobnosti Rusije, mislim da se u tom smislu naša zemlja nalazi među liderima u svetu, zato što je ona nuklearna sila, i po kvalitetu nuklearnog oružja, mi se realno nalazimo na prvom mestu u svetu – rekao je predsednik Putin.\nPredsednik je povodom dešavanja u Ukrajini, rekao da još uvek veruje kako će novi predsednik Porošenko na vreme učiniti važne korake kako bi smirio krizu na istoku zemlje.\n- Smatram da gospodin Porošenko ima jedinstvenu šansu, njegove ruke za sada nisu uprljane krvlju, i on može da zaustavi tu kaznenu operaciju i započne direktni dijalog sa svojim građanima na istoku i jugu zemlje – rakao je on.\nPutin se dotakao i situacije u Siriji, gde je Bašar al Asad na izborima potvrdio i treći mandat.\n- Najviše nas brine šta Sirija može da postane, ako se budemo nemarno ponašali, nešto slično Avganistanu, žarište, apsolutno nekontrolisano žarište terorističke pretnje, usput govoreći i za evropske države. Zato što će se ekstremisti koji se danas tamo nalaze, pre ili kasnije prebaciti u druge zemlje, uključujući i Evropu – izrazio je bojazan Putin.


Alfa Romeo Club Serbia | Nove platforme za Alfa Romeo\nNove platforme za Alfa Romeo\nČekali smo dugo godina tako da nam još koji mesec ne znači mnogo. A toliko će biti potrebno da Sergio Marchionne, CEO Fiata, predstavi novi poslovni plan kojim će konačno staviti na zdrave noge Alfa Romeo brend. Očekivanog predstavljanja aprila sledeće godine, poslovni plan za sada ostaje poverljiv ali navodno skriva lansiranje potpuno nove platforme sa primarnim zadnjim i opcionim integralnim pogonom, na kojoj će biti bazirani modeli italijanske kompanije gornjeg opsega.\nPrema navodima, Alfa bi novu platformu mogla uvesti na tržište zajedno sa novim Giulia sedanom srednje klase. Prvobitno planirano da bude baziran na platformi sa prednjim pogonom Chryslera 200, Alfa Romeo, odnosno matična kuća Fiat, je rešila da to ipak bude nova osnova sa tradicionalnim zadnjim pogonom. Na istoj osnovi bi se u budućnosti bazirali i veći modeli italijanske kompanije, sedan više srednje klase i kupe srednje klase kao konurent BMW-u Serije 4 a kao svojevrsni naslednik Alfe GT. Dodatno, svi modeli koji bi koristili novu platformu bi silazili sa Cassino proizvodnih pogona Alfe u centralnoj Italiji. Poneseni novim izveštajem, izvori navode da Alfa razmatra i gradnju velikog kupea rivala BMW-u Serije 6. No, taj model bi mogao poneti osnovu sledeće generacije Maserati GranTurisma, koji se očekuje 2016. godine.\nA po pitanju nešto prizemnijih, volumenskih modela, Alfa planira prvi kompaktni crossover baziran na istoj osnovi kao novi Jeep Cherokee. Alfin crossver biće srodnik sa naslednikom objedinjenog modela koji treba da nasledi Jeep Compass i Patriot kompakte. Vreme dolaska prvog crossovera iz Italije se očekuje ne pre 2015. godine.\nDodatno, u planu je i SUV srednje klase, koji bi bio direktni srodnik novom Cherokee crossveru, kako ga kompanija deklariše. No, pripreme oko ovog modela su u drugom planu jer Alfa preispituje da li da na ovom modelu koristi sopstvenu novu platformu sa sedana.\nA kako SUV/crossover vozila predstavljaju segment gde je trenutno veliki volumen, italijanska kompanija planira uvođenje u ponudu i velikog SUV-a baziranog na Grand Cherokee SUV-u Jeep-a, ali ne pre 2016. godine. Kabriolet 4C kupea, nazvan Spider, se očekuje početkom sledeće godine, dok se linija kabrioleta godinu dana potom proširuje za novi Spider roadster nastao u saradnji sa Mazdom. Na kraju svega, dolaze na red naslednici Giuliette kompakta i MiTo subkompakta.


RTS :: Obrt na Old Trafordu, Solskjer rekao da Matić ostaje\nFudbal Obrt na Old Trafordu, Solskjer rekao da Matić ostaje\nsubota, 04. jan 2020, 11:50 -> 12:21\nObrt na Old Trafordu, Solskjer rekao da Matić ostaje\nSrpski fudbaler i reprezentativac Nemanja Matić ipak verovatno neće napustiti Mančester junajted u zimskom prelaznom roku, rekao je menadžer "đavola" Ole Gunar Solskjer.\nIako Matić ove sezone nije bio u prvom planu kod Norvežanina, povrede Mektomijena i Pogbe uslovile su njegov povratak u postavu engelskog velikana.\n"Nemanja ostaje. Naporno je radio da se vrati u postavu i sada igra dobro. Novi ugovor? Uvek postoji šansa", rekao je Solskjer ostvrskim medijima i tako stopirao već "viđen" odlazak Matića šest meseci pre isteka ugovora.\nOn je istakao da će ključna stvar za produžetak saradnje biti Matićeve igre.\n"Odlučujući faktor je teren. Ako neko ispadne iz tima, zamena mora da bude spremna da iskoristi priliku. U rotaciji moraju da budu trojica igrača", dodao je strateg Junajteda.\nProteklih dana Matić se dovodio u vezu sa Juventusom, Interom, Milanom, Borusijom iz Dortmunda i madridskim Atletikom.\n(nedelja, 05. jan 2020, 19:54) - fitke/trifke [neregistrovani]\n(subota, 04. jan 2020, 17:26) - anonymous [neregistrovani]\n(subota, 04. jan 2020, 14:30) - Srđan [neregistrovani]\n(subota, 04. jan 2020, 13:30) - Brana Svedska [neregistrovani]


Sigurnost podataka - CAREOLL\nS obzirom da je ovaj softver namijenjen zdravstvenim ustanovama i radi sa medicinskim podacima pacijenata, sigurnost podataka stavili smo na najviši nivo. Izdvajamo samo neke od bitnih stvari koje koristimo.\nDa bi ste uopšte pristupili aplikaciji, potrebno je da posjedujete validan klijentski certifikat, koji dobijate prilikom kupovine prve licence za vašu zdravstvenu ustanovu. Certifikat postavljate na uređaje sa kojih želite koristiti aplikaciju i samo oni imaju mogućnost da pristupe do aplikacije.\nCertifikat je taj koji vas jednoznačno identifikuje na CAREOLL aplikaciji te zahvaljujući njemu, ekskluzivno imate pravo pristupa samo podacima koji su vezani za vašu zdravstvenu organizaciju.\nZahvaljujući ovome, naši serveri su potpuno zaštićeni od pristupa korisnika interneta koji nisu korisnici CAREOLL aplikacije, i ti se zahtjevi automatski odbijaju.\nHTTPS za kriptovanu komunikaciju\nAplikaciji se pristupa putem HTTPS protokola, što znači da je kompletan mrežni saobraćaj ka DataCentru kriptovan i siguran. Naš certifikat koji se koristi u HTTPS izdat je od strane svjetski poznatog certifikacionog tijela.\nZahvaljujući ovoj tehnologiji, eleminiše se mogućnost da neko presretne vašu komunikaciju i neovlašćeno dođe do podataka koje šaljete/primate iz DataCentra.\nInformacije o izmjeni podataka\nAplikacija je tako projektovana i implementirana da bilježi svaku izmjenu na vašim podacima. U slučaju potrebe, uvijek ćete moći dobiti informaciju kada i ko je promijenio koji podataka, te koja je bila prethodna vrijednost.\nZa sve vaše podatke redovno se kreiraju kriptovane rezerve kopije koje se čuvaju za slučaj „katastrofe“. Dakle, čak i u slučaju niza događaja koja se u IT svijetu definišu kao „katastrofa“, vaši podaci moći će se povratiti na vrijednosti u određenom vremenskom trenutku.\nLANACO kompanije posjeduje ISO 27001 certifikat koji garantuje da je naše poslovanje organizovano na način da zadovoljava svjetske standarde iz oblasti bezbjednosti podataka.\nNeki od njih su: posjedovanje fizičko-tehničkog obezbjeđenja objekta, striktno kontrolisanog pristupa DataCentru, do jasno definisanih procedura za administraciju informacionih sistema, te kontrola programskog koda.\nTIR 4 Data centar\nSvi vaši podaci su pohranjeni u DataCentru koji je izgrađen po TIR 4 standardu, što garantuje veliku dostupnost naših servisa, a samim tim i vaših podataka


JAVNA UPRAVA – Zaposlite se u državnoj službi i napredujte - ITEP\nŽelite da se zaposlite u javnom sektoru?\nMožda već radite u državnoj upravi, ali želite da napredujete i zarađujete više?\nVaša kompanija tijesno sarađuje sa državnim firmama ili učestvuje na različitim tenderima, te vam je potrebno dobro poznavanje propisa i načina funkcionisanja javne uprave?\nŽelite da svojim projektom konkurišete i obezbijedite finansiranje države ili EU fondova?\nNajbolji način za to je da se opredijelite za grupu predmeta iz oblasti Javna uprava i usavršite se za ovu oblast već tokom školovanja na Visokoj školi za informacione tehnologije, ekonomiju i preduzetništvo.\nPosljednjih godina sve su izraženiji zahtjevi da se domaće zakonodavstvo i javna uprava modernizuju i usklade sa Evropskom Unijom, ne samo kada je riječ o usklađivanju propisa sa evropskim zakonima, već i kada je riječ o međusobnom povezivanju različitih institucija i njihovih podataka u jedinstveni sistem.\nSve što je potrebno je da se već tokom studija na Visokoj školi za informacione tehnologije, ekonomiju i preduzetništvo opredelite za grupu stručnih predmeta na kojoj ćete se specijalizovati za poslovanje sa ili u oblasti javne uprave.\nTokom trogodišnjih ili četvorogodišnjih studija, steći ćete i opšta znanja iz različitih oblasti poslovanja, kao što su finansije, poslovno pravo, međunarodno i elektronsko poslovanje i različiti oblici menadžmenta.\nNa vodećim pozicijama u javnom sektoru i preduzećima nedostaju pravi, stručni ljudi koji će efikasno i finansijski isplativo voditi ove ustanove i njihove pojedinačne sektore. Opremljeni stručnim, specijlizovanim znanjima iz različitih oblasti menadžmenta, vi ćete biti upravo jedan od tih ljudi koji nedostaju.\nNaučićete kako da investirate sa što manjim rizikom i što većom isplativošću. Ovladaćete tehnikama procjene rizika, osnovnim načelima bankarskog i elektronskog poslovanja, funkcionisanjem platnog prometa prema zemlji i inostranstvu, principima investiranja i raspodele sredstava.\nPo završetku strudijskih programa Visoke škole za informacione tehnologije, ekonomiju i preduzetništvo, studenti stiču zvanja diplomiranog ekonomiste sa 180 ECTS bodova, odnosno diplomiranog ekonomiste sa 240 ECTS bodova. Zahvaljujući tome, pred vama će biti širok opseg različitih poslova iz oblasti poslovanja.\nMožete da se zaposlite u državnoj upravi i da u ovom sektoru napredujete u pogledu pozicije i plate\nBićete ekspert za modernizaciju državne uprave i usklađivanje propisa sa propisima u EU. Zarađivaćete lijepe provizije, zahvaljujući svom znanju\nVisoko ćete se kotirati u kompanijama koje sarađuju sa državnim preduzećima, konkurišu za različite tendere i za finansiranje iz javnog sektora\nUpravljaćete internacionalnim projektima koje finansira EU\nSa koje god strane da se nalazite, bilo da radite u državnom ili privatnom sektoru, nosićete u „malom prstu” sva znanja i vještine koje su vam potrebne za uspješno poslovanje\nMoći ćete da radite u različitim nevladinim organizacijama, kao i da predlažete nove modele saradnje i partnerstva javnog i privatnog sektora.


#Gradska uprava Banjaluka\nPočeli su pripremni radovi na odvoženju građevinskog otpada sa prostora nekadašnjeg kina „Kozara“, a sam odvoz materijala trebalo bi da počne sutra.\nSkupština Grada Banjaluka sutra objavljuje četiri javna konkursa za popunu upražnjenih mjesta direktora u tri gradske ustanove, te za imenovanje člana Gradske izborne komisije Banjaluka.\nNa sajtu Gradske uprave objavljena je lista računa u postupku plaćanja za period od 15. do 19. februara 2021. godine.\nGrad godinama ukazuje na važnost plaćanja poreza na nepokretnosti, prihoda koji između ostalog, omogućuje izgradnju i održavanje različitih komunalnih i infrastrukturnih objekata: vrtića, gradskih i seoskih puteva, vodovoda, kanalizacija, mostova, rasvjete i slično, saopšteno je iz Gradske uprave.\nKao prvi čovjek Grada, izjavu Momčila Antonića iznesenu na sjednici Narodne skupštine Republike Srpske mogu da okarakterišem kao notornu laž.\nAntonić na sjednici NSRS tvrdi: Radnici u Gradskoj upravi Banjaluka TRPE MOBING\nPoslanik SNSD u Narodnoj skupštini Republike Srpske Momčilo Antonić rekao je da radnici zaposleni u Gradskoj upravi Banjaluka "trpe mobing, nakon promjene vlasti, od nove gradske uprave".\nMAZALICA UPITAO TRIVIĆEVU "Zašto Vas nema u Gradskoj upravi Banjaluka?"\nPoslanik SNSD u Narodnoj skupštini Srđan Mazalica zapitao se zašto u novoj Gradskoj upravi Banjaluke nema Jelene Trivić, potpredsjednice PDP.\nGradonačelnik Draško Stanivuković, izdao je instrukciju zaposlenima u Gradskoj upravi, da se od sada sva interna komunikacija obavlja putem elektronske pošte i drugih digitalnih sistema, saopšteno je iz Gradske uprave.\nGradonačelnik Banjaluke, Draško Stanivuković, nagradiće ovaj mjesec higijeničarke Gradske uprave Banjaluka, tako što će im, od svojih sredstava, dodati 100 KM na platu.\n"SREĆNI SATI" Nakon radnog vremena druženje gradonačelnika i zaposlenih Gradske uprave\nGradonačelnik Banjaluke, Draško Stanivuković, danas je po prvi put unio badnjak u Gradsku upravu Banjaluke i na taj način nastavio praksu koju je prije nekoliko godina započeo počasni predsjednik PDP, Mladen Ivanić.


Sastanak o mehanizmu koordinacije 21. marta 2016. godine\nPremijer Republike Srpske, Željka Cvijanović, izjavila je da će 21. marta 2016. godine u Sarajevu biti održan novi sastanak na kojem se očekuje nastavak dogovora o svim detaljima Mehanizma koordinacije.\nCvijanovićeva je rekla da će biti formirane radne grupe koje će obaviti konsultacije i približiti stavove o određenim pitanjima.\n"Јednostavnija pitanja smo sada dogovarali da bismo kasnije imali više vremena za detalje. U ponedjeljak će u Sarajevu javnosti biti poznati ti detalji. Najbitnije je da se poštuju ustavne nadležnosti", rekla je Cvijanovićeva.\nPredsjedavajući Savjeta ministara BiH, Denis Zvizdić, istakao je da ne treba politizovati pitanje Mehanizma koordinacije.\nPremijer FBiH, Fadil Novalić, rekao je da se uskoro očekuje dogovor i da stvari napreduju u suštinskom smislu.\nVijeće ministara BiH je, na sjednici održanoj 26. januara, usvojilo Mehanizam koordinacije, koji je bio jedan od dva glavna uslova za kredibilnost aplikacije BiH za pridruživanje EU. Drugi uslov je adaptacija Sporazuma o stabilizaciji i pridruživanju.\nMehanizam koordinacije, koji je Vijeće minisrtara BiH usvojilo 26. januara, ustvari je saglašen sistem načina na koji će BiH nastupati prema institucijama EU. S obzirom na složen sistem vlasti i nadležnosti u BiH, bilo je neophodno uskladiti sve segmente i nivoe. To će omogućiti efikasniji sistem pregovaranja s EU, ali i poboljšati načine donošenja odluka u institucijama BiH.\nMehanizam koordinacije utemeljen je na tri ključna načela i to na poštivanju ustavne strukture i ustavom definiranih nadležnosti svih nivoa vlasti u BiH, na načelu efikasnosti mehanizma i odgovornosti svih nivoa vlasti te na načelu usklađenosti mehanizma s odredbama SSP-a i odlukama koje su usvojene na prvim sastancima zajedničkih tijela Vijeća i Odbora za stabilizaciju i pridruživanje.\nIzvor: Vebsajt RTRS, 16.03.2016.


Svakoj bebi rođenoj na Dan Grada Novog Sada po 200.000 dinara - Novi Sad\nSvakoj bebi rođenoj na Dan Grada Novog Sada po 200.000 dinara\n13:01:00 31.01.2021, Komentara: 0\nNovi Sad - Dan Grada Novog Sada sutra će biti obeležen skromnije u skladu sa situacijom i epidemiološkim merama, a epidemiologu profesoru dr Vladimiru Petroviću biće uručena Februarska nagrada , izjavio je gradonačelnik Novog Sada Miloš Vučević gostujući u Jutarnjem programu RTS i najavio da će dobitnici gradske nagrade biti i sve rođene bebe.\nOn je izjavio da ove godine neće biti tradicionalne proslave na koju smo navikli, kao što je Svečana akademija sa zvanicama i posete predstavnika gradova prijatelja.\n- Međutim, zahvaljujući savremenim tehnologijama imamo 17 video poruka iz svih delova sveta od Velike Britanije do Rusije. Uručićemo Februarsku nagradu profesoru Petroviću, direktoru za Instituta za javno zdravlje Vojvodine, koji je svojim radom, naučnim, lekarskim, istraživačkim i obrazovnim, dostojan najvažnije gradske nagrade. To je ujedno i jedno veliko hvala i svim lekarima i medicinskim radnicima i svim ljudima koji su zaposleni u zdravtsvenim ustanovama - naglasio je Vučević.\n- Sve bebe koje su rođene na rođendan Grada 1. februra dobiće ček od 200.000 dinara kao dobrodošlicu i čestitku. Nadamo se da ćemo imati što više beba ne samo 1. februara, već svakog dana. Da nam treba više obdaništa i više škola i da to bude zadatak svakog budućeg gradonačelnika - dodao je Vučević gostujući na RTS-u.


Trivan sa predstavnicima okruga i opštine o ekološkim problemima u Kniću | Ministarstvo zaštite životne sredine\nMinistar zaštite životne sredine Goran Trivan razgovarao je danas sa načelnikom Šumadijskog upravnog okruga Biljanom Ilić Stošić i predsednikom Opštine Knić Miroslavom Nikolićem koji su ga informisali o ekološkim problemima sa kojima se suočava opština Knić.\nPredsednik opštine Knić je rekao da se ta mala i nerazvijena opština suočena sa problemima komunalnog otpada, otpadnih voda i otpada na obalama Gruže koji nosi latentnu opasnost za zagađenje Gružanskog jezera, akumulacije iz koga se vodom snabdeva više od 300.000 građana šumadijskog okruga. On je ukazao da je opština, kojoj nedostaju finansijski i administrativni kapaciteti, namerna da rešava sve ove probleme u saradnji sa Šumadijskim upravnim okrugom i da im je potrebna podrška Ministarstva zaštite životne sredine kako bi pripremili projektno-tehničku dokumentaciju za izgradnju postrojenja za preradu otpada i otpadnih voda.\nMinistar Trivan je ukazao da nema važnijeg posla od prerade otpadnih voda i rešavanja pitanja komunalnog otpada jer se tako čuvaju najvažniji prirodni resursi zemljište i voda. Podsetio je da naša zemlja ima najmanje površinskih voda u regionu i da je zato važno da se sačuvaju i veštačke akumulacije koje obezbeđuju vodosnadbevanje građana pijaćom vodom kakvo je jezero Gruža i da se brine o očuvanju i zaštiti jezera. Trivan je kazao da je razvoj ekološki održivog sistema upravljanja otpadom od suštinske važnosti kako na regionalnom tako i na lokalnom nivou.\n„Ministarstvo pruža stručnu i finansijsku podršku opštinama u izradi projektno-tehničke dokumentacije kako bi našli rešenja koja će biti ekološki ekonomski i društveno isplativa i korisna – objasnio je Trivan. Ministar je rekao da će Ministarstvo pružiti svu stručnu i svaku podršku opštini Knić kako bi se problem sagledao u celosti, a zatim pronašla moguća rešenja, reciklažni centri ili postrojenja za biomasu, radi trajnog rešavanja problema zagađenja i što boljeg upravljanja i jačanja kapaciteta u oblasti zaštite životne sredine.\nstudija klimatske promene Drina reciklaža zahtevi Trivan otpad EU Studija o proceni uticaja životna sredina tretman otpada rešenje procena uticaja Ministar obaveštenja


RTS :: Advokati u petak stupaju u štrajk\nDruštvo Advokati u petak stupaju u štrajk\nčetvrtak, 23. sep 2021, 16:00 -> 17:32\nAdvokati u Srbiji u petak će u svim predmetima, bez izuzetka, stupiti u jednodnevni štrajk zbog spornih stavova Vrhovnog kasacionog suda (VKS) u vezi sa sa troškovima obrade bankarskih kredita i naplate premije osiguranja.\nUpravni odbor Advokatske komore Srbije (AKS) odlučio je da u petak bude organizovana jednodnevna obustava rada, tako da advokati neće postupati u postupcima pred sudovima i drugim organima, bez izuzetka.\nU odluci AKS navedeno je da se to odnosi na sve postupke, uključujući i tzv. pritvorske predmete, postupke prema maloletnicima i postupke po privremenim merama.\n"U toku obustave rada advokati mogu da sačinjavaju pismene podneske koji su vezani za rok i u situaciji kada bi stranka izgubila pravo na podnošenje pravnog sredstva ili bi joj bila naneta nenadoknadiva šteta", navedeno je u odluci.\nIstiču da Komora treba putem medija da obavestiti građane o obustavi rada i posledicama, "uz informaciju da jedinog krivca za obustavu mogu naći u Vrhovnom kasacionom sudu".\nU obrazloženju odluke podsećaju da je taj sud 16. septembra na sednici Građanskog odeljenja usvojio Dopunu pravnog stava o dozvoljenosti ugovaranja troškova kredita i Pravni stav o dozvoljenosti ugovaranja premija osiguranja, kao obaveze korisnika, kod Nacionalne korporacije za osiguranje stambenih kredita (NKOSK).\nObustavom rada advokati Srbije izražavaju najoštrije protivljenje ovim stavovima kojima se, kako smatraju, na direktan način narušava pravna sigurnost građana Srbije i menja dosadašnja sudska praksa sudova, te se uvode rešenja koja pogoduju bankarskom sektoru, na štetu građana.\nAKS smatra da je doneti pravni stav da je pravno valjana odredba ugovora o kreditu kojom se korisnik kredita obavezuje da plati banci premiju osiguranja kod NKOSK u direktnoj suprotnosti sa dosadašnjom nespornom praksom svih sudova u Srbiji, uključujući i VKS, te da bi primena ovakvog stava dovela do gubitka sporova na štetu građana, a u korist banaka.\nTakođe, smatraju da dopuna stava Građanskog odeljenja VKS o dozvoljenosti ugovoranja troškova kredita, bez obaveze banke da posebno dokazuje strukturu troškova, dovodi do povlašćenog položaja banaka u odnosu na ostale privredne subjekte, a na štetu građana.\n"Ovakvim postupanjem najviša sudska instanca u Srbiji stavila se na stranu ekonomskih interesa poslovno-bankarskih centara moći i izražava svoju sumnju u nezavisno postupanje VKS u konkretnom slučaju", navedeno je u obrazloženju odluke AKS.


Tanjug 23. januara 2022. 20:42\nTARA – Na Tari je počeo 17. Zimski seminar farmera, na kojem će poljoprivrednici, predstavnici Ministarstva poljoprivrede, Pokrajinskog sekretarijata za poljoprivredu, stručnjači predavači i predstavnici firmi iz oblasti poljoprivrede razmeniti iskustva i novostečena znanja.\n“Problema u poljoprivredi je sve vise i čini mi se da se sve teže i sporije rešavaju, a naši zahtevi i zaključci sa seminara će biti upućeni sadašnjoj i vlasti posle izbora, samo da se problem brže rešavaju kako bi bili konkurentniji na svetskom tržištu poljoprivrede”, rekao Vojislav Malešev, predsednik Udruženja poljoprivrednika 100P, koje je organizovalo seminar.\n“Vi koji obrađujete zemlju na stotine hektara imate jedne zahteve, u Leskovcu ili u Bajinoj Bašti imaju druge probleme, ali sve treba usaglasiti i dovesti na razumnu meru, da bude bolje nego u prethodnom periodu”, naveo je Velimir Stanojević, državni sekretar u Ministarstvu poljoprivrede.\n”Ove nedelje otvoren je poziv za 15 konkursa, a do kraja februara biće otvoreni svi konkursi. Prošle godine smo pokrenuli konkurs za nabavku mehanizacije sa skromnih 100 miliona dinara, podeljeno je 252 ugovora i zbog toga je ove godine gotovo 2,5 puta povećan iznos”, naveo je Petreš.


Pokazala je TELO BEZ FILTERA pred milionima i hvala joj na tome: "Izgleda da ovo neće NESTATi. Gledajte, ovo je moje NOVO TELO" - Zena.rs\nPokazala je TELO BEZ FILTERA pred milionima i hvala joj na tome: "Izgleda da ovo neće NESTATi. Gledajte, ovo je moje NOVO TELO"\nPorodila se pre dva meseca i nema baš nikakav problem da pokaže kako zaista izgleda - i to na Instagramu, pred milionima.\nKrisi Tajgen ne prestaje da oduševljava mame na društvenim mrežama Foto: chrissyteigen / Instagram\nKrisi Tajgen (32) ima preko 19 miliona pratilaca, dvoje dece i, čini se, predivan brak. Bez problema pokazuje sve delove svog svakodnevnog života, a posebno se žestoko bori da se olakša pritisak na mame da što pre dovedu liniju u red posle porođaja.\nTrenutno Krisi sa porodicom uživa na Baliju i ne prestaje da kači fotografije odatle. Na većini njih u centru pažnje je njeno telo posle porođaja sa svim manama koje ponosno ističe.\nKrisi sama skreće pažnju na "nesavršenosti"Foto: chrissyteigen / Instagram\nTako je, pokazavši strije, prokomentarisala: "Pretpostavljam da neće prosto nestati. Ovo je moje novo telo".\n- Instagram je lud. Mislim da je fenomenalno što pojedini ljudi imaju neverovatna tela i pokazuju ih, ali moramo da imamo na umu kako izgleda prosečno telo. Nisam ni ja nešto posebno samouverena, iako žestoko radim na tome. I dalje sam vrlo nesigurna, ali istovremeno i srećna ako mogu da ikome pomognem da se bolje oseća u svojoj koži - kaže manekenka.\nKad se skine, pokaže MUKU 90 ODSTO ŽENA: Ne budite stroge prema sebi, I ONA GA IMA\nKad se seksi lepotica ošiša, svi ostanu bez DAHA\nMADRE MIA govori se za njom: Za nove slike je i MADRE MALO


SAD i Velika Britanija zabranili laptopove u avionima\nVlade SAD i Velike Britanije odlučile su da priveremeno zabrane putnicima, koji određenim letovima dolaze u te zemlje da unose veće elektronske uređaje u avion\nVelika Britanije saopštila da će zabraniti putnicima da nose laptop računare i druge velike elektronske uređaje na letovima, koji dolaze iz šest zemalja Bliskog istoka, neposredno pošto su SAD objavile slične mere.\nPrema novoj britanskoj direktivi, biće zabranjeno unošenje svih elektronskih uređaja koji su većih dimenzija od 16 centimetara dužine, 9,3 širine i 1,5 debljine na direktnim letovima koji stižu na Ostrvo iz Turske, Libana, Jordana, Egipta, Tunisa i Saudijske Arabije.\nRanije danas, američka Agencija za bezbednost saobraćaja (TSA) objavila je sličnu zabranu, koja se odnosi na putnike koji u SAD stižu direktnim letovima sa 10 aerodroma na Biskom istoku. Zabrana nije uvedena kao odgovor na specifičnu pretnju, saopštila je Agencija, već zbog “obrađenih obaveštajnih podataka” koji pokazuju postojani interes terorističkih grupa da napadaju komercijalne letove.\nPrema direktivi SAD i Velike Britanije, putnici će morati da elektronske uređaje veće od mobilnih telefona stavljaju u prtljag koji se čekira.\nTSA je saopštila da se odlučila da telefone ne obuhvati zabranom iz logističkih razloga, a da je aerodrome izabrala "prema trenutnim pretnjama" i posle konsultacija sa obaveštajnim zvaničnicima, mada je ostavila mogućnost da u budućnosti na spisak budu dodati i drugi aerodromi.


Počinje postupak za projektovanje Starog savskog mosta - Studio B\nPočinje postupak za projektovanje Starog savskog mosta\nPočinje postupak za projektovanje Starog savskog mosta Tanjug\nBeogradBeograd Pocetna 07. 12. 2017. 08:34:05\nDirekcija za građevinsko zemljište i izgradnju Beograda raspisala je pregovarački postupak za izradu idejnog projekta Starog savskog mosta, izjavio gradski menadžer Goran Vesić.\n„Novi model Starog savskog mosta rasteretiće saobraćaj, dok bi sadašnji most trebalo da služi kao pešački na nekoj drugoj lokaciji. Nov most će imati četiri saobraćajne trake, po dve sa svake strane i prostor za tramvaje u oba pravca“, rekao je Vesić, saopštava Gradska uprava.\nSa Novog Beograda, pored Starog sajmišta, objašnjava Vesić, uradiće se kompletna nova saobraćajnica gde će automobili moći da pređu na tu stranu, a ističe da je izgradnja Savskog mosta ujedno i uslov da se krene u tender za projektovanje, finansiranje i izgradnju tunela koji će povezivati Savu i Dunav.\n„Tunel koji će počinjati negde kod sadašnje autobuske stanice, a završavati se u Bulevaru despota Stefana blizu Pančevačkog mosta, smanjiće koncentraciju saobraćaja za 14 odsto“, rekao je Vesić.\nPostupak izrade projekta je, kaže Vesić, raspisan sa ponuđačima koji su odabrani na ovogodišnjem konkursu, odnosno projektantskim kućama CIP i DB Inženjering, a procenjena vrednost je oko 48 miliona dinara.\nIzabrani ponuđač imaće obavezu da uradi idejni projekat Starog savskog mosta prema rešenju koje je ponudio na sprovedenom konkursu, a, prema rečima gradskog menadžera, tada je prvu nagradu osvojio Saobraćajni institut CIP, dok je DB Inženjering osvojio treću.\n„Ta dva nagrađena rada će sa Direkcijom za građevinsko zemljište i izgradnju Beograda nastaviti postupak pregovaranja kako bi se došlo do ekonomski najpovoljnije ponude za projektovanje“, rekao je Vesić.\nStari savski most postavili su Nemci u toku Drugog svetskog rata, nakon što je tadašnji most preko Save – Most kralja Aleksandra Prvog stradao u aprilskom bombardovanju 1941. godine.\nTokom rata, most je nosio naziv Princ Eugen, a Beograđani su ga posle rata zvali Nemački most. Most je projektovala i izgradila nemačka firma iz Dortmunda. Tokom rata, pretrpeo je oštećenja usled bombardovanja, a u kasnijim godinama na njemu su vršene brojne popravke zbog promene vrste i veličine opterećenja.


Tona kukuruza "sletela" u Sremske Karlovce: Laste izabrale Miru Crnojević, 101 gnezdo donelo pobedu · gradski.online\nTona kukuruza “sletela” u Sremske Karlovce: Laste izabrale Miru Crnojević, 101 gnezdo donelo pobedu\nNOVI SAD- Domaćinstvo Mire Crnojević iz Sremskih Karlovaca, sa 101 aktivnim gnezdom seoskih lasta, pobednik je ovogodišnjeg takmičenja “Domaćinstvo koje su laste izabrale”. Porodica Crnojević osvojila je priznanje i tonu kukuruza kao nagradu za ljubav i gostoprimstvo seoskim lastama.\nPobedničko domaćinstvo Crnojević, ušuškano na obroncima Fruške gore, gaji svinje i brine o 101 gnezdu seoskih lasta koje ukrašavaju tavanice štala i pomoćnih objekata na njihovom imanju. I ove godine se potvrđuje pravilo da su za pobedu potrebna tri uslova: štale sa tavanicom od drvenih greda i dasaka za koje seoske laste lako lepe svoja gnezda napravljena od blata, otvorena vrata i prozori kroz koja seoske laste slobodno uleću i izleću, i nezaprašivanje štala insekticidima za suzbijanje muva i komaraca:\n– Od davnina se ljudi dive i ukazuju veliko poštovanje seoskim lastama. Zato nas oduševe ljudi koji odu korak dalje kao naša pobednica Mira koja je desetine gnezda koja su otpala ili su pretila da će otpasti, uvezala džakovima za krompir, raznim tkaninama, poduprla drvenim dakama, plastičnim posudama, i na taj način omogućila preživljavanje desetina, ako ne i stotina, seoskih lasta koje se gnezde u njenom domaćinstvu- istakao je Milan Ružić, izvršni direktor Društva za zaštitu i proučavanje ptica Srbije.\nKako bi svi učesnici takmičenja “Domaćinstvo koje su laste izabrale” imali šansu da budu nagrađeni za ljubav i brigu o seoskim lastama, Društvo za zaštitu i proučavanje ptica Srbije je i ove godine organizovalo izvlačenje „Srećno gnezdo“, u kome su učestvovala sva domaćinstva koja su ispunila uslove za učešće u takmičenju.\nNajviše sreće u izvlačenju “Srećno gnezdo” seoske laste donele su domaćinu Živoradu Marinkoviću iz Starog Sela kod Velike Plane, koji u svom domaćinstvu ima jedno aktivno gnezdo seoskih lasta. Domaćinu Živoradu su seoske laste pored sreće donele i vaučer u vrednosti od 12.000 dinara za kupovinu sadnica voća.\nDruštvo za zaštitu i proučavanje ptica Srbije ovim takmičenjem želi da ukaže na činjenicu da su mala seoska domaćinstva koja se poljoprivredom bave na tradicionalan način i priroda koja zavisi od njih ugroženi i da im preti nestanak usled zamiranja sela i pritiska koji stvara moderna poljoprivreda.\nTakmičenje “Domaćinstvo koje su laste izabrale” organizuje u okviru programa “Proleće uživo” (Spring Alive) koji se sprovodi širom Afrike i Evroazije, u cilju obrazovanja javnosti o seobi ptica, njihovoj ugtoženosti i zaštiti.\nPrethodnoNovobečejci zovu Kikinđane na svadbeni ples: Kad Tisa cveta, ispunjavaju se ljubavne želje\nSledećePredstavljamo i nagrađujemo: Miloš Ivetić, đak generacije Gimnazije “Dušan Vasiljev”


Indonezija: Na Baliju otvorena konferencija o klimatskim promenama\nPredstavnici 180 zemalja okupili su se danas na indonežanskom ostrvu Bali, gde je otvorena konferencija o klimatskim promenama. Konferencija je sponzorisana od strane Ujedinjenih Nacija u nadi da će se postići dogovor o okvirnom planu za sporazum kojim bi trebalo smanjiti zagađenje vazduha koje je, kako veruju mnogi naučnici, odgovorno za promenu klime na planeti.\nCilj konferencije, kja se održava na Baliju, je da zemlje počnu da rade na sporazumu o smanjenju emisije gasova, kojim bi se produžio ili zamenio Protokol iz Kjota, koji ističe 2012.\nPredsednik konferencije Rašmat Vitolar je objasnio novinarima da nije neophodno odrediti detalje sporazuma, već da je u ovoj fazi od suštinske važnosti da zemlje pristanu da učestvuju u programu smanjenja emisija.\nNa početku konferencije, novi premijer Australije Kevin Rad je potpisao Kjoto protokol i time ograničio količinu gasova koje ta zemlja emituje.\nPremijer Rad je zbog ovog gesta dobio ovacije od prisutnih, i dodatno skrenuo pažnju na činjenicu da SAD ostaju jedina razvijena zemlja koja nije potpisala protokol. Olden Majer iz Udruženja angažovanih naučnika, sa sedištem u SAD, optužio je administraciju predsednika Buša da direktno opstruira rad na kontrolisanju klimatskih promena.\n«Trenutna delegacija SAD neće biti prisutna 2009. kada se bude pregovaralo o proširenju ovlašćenja u oblasti ograničenja zagađenja vazduha. Na terenu će biti novi tim sa drugačijim planom. Druge zemlje ne smeju dozvoliti Americi da uspori ili oslabi ovlašćenja koja su doneta na Baliju.»\nVisoki američki pregovarač Harlan Votson s druge strane, odbacuje optužbe da Amerika blokira proces i kaže da su SAD jednostavno izabrale drugačiji put.\n«Svaka zemlja treba zasebno da obavi analize situacije i sama da odluči da li je moguće postići cilj. Amerika je očigledno došla do drugačijih zaključaka. Mi poštujemo odluke koje su druge zemlje donele, ali tražimo da i one cene naš izbor.»\nPredsednik Buš tvrdi da Protokol iz Kjota preti da uspori rast američke ekonomije, i smatra da ni jedan budući sporazum te vrste ne može biti efikasan dok ga ne potpišu i zemlje u razvoju kao što su Kina i Indija, koje se smatraju najvećim zagađivačima.\nNa dnevnom redu konferencije u Baliju će biti i izrada plana za očuvanje preostalih šuma, kao i razmena tehnologije koja bi pomogla zemljama u razvoju da u isto vreme održe ekonomski rast i smanje zagađenje prirodne okoline.\nUjedinjene Nacije očekuju i da se finalizira dogovor o finansijskoj pomoći zemljama koje su direktno pogođenje klimatskim promenama, te da im se omogući izgradnja vodootpornih kuća, bolja raspodela vode, kao i raznovrsnost useva.\nKonferencija na kojoj učestvuje hiljade predstavnika vlada raznih zemalja, naučnika i aktivista će trajati do 14. decembra.


Civilna zaštita Općine Centar upozorava građane da je u periodu od 4. juna moguća pojava jakog olujnog vjetra južnog smjera.\nUpozorenje je izdato na osnovu saopštenja Federalnog hidrometeorološkog zavoda.\nPrema prognozama Federalnog hidrometeorološkog zavoda BiH, u narednom vremenskom periodu očekuje se jak vjetar sa olujnim udarima, čija će brzina biti od 50 do 70 km/h u zapadnoj i jugozapadnoj Bosni, te obilne padavine sa grmljavinom u Hercegovini.\nPosebno se apeluje na pravna lica koja izvode radove na građevinskim objektima da ne ostavljaju predmete i materijale koji bi usljed jakog vjetra mogli pasti sa krovova i drugih mjesta na objektima, kao i građevinskih skela i tako ugroziti sigurnost prolaznika te nanijeti štetu susjednim objektima i vozilima.\nTakođer se apeluje građanima da odgode posjete planinama za vrijeme trajanja upozorenja i da na svojim balkonima i drugim otvorenim prostorima ne ostavljaju predmete koji bi mogli ugroziti nečiju sigurnost, kao i da ne parkiraju svoja vozila u blizini velikih stabala.


U Beranama počela da radi nova PCR laboratorija | MINA\nNaslovnicaCrna GoraU Beranama počela da radi nova PCR laboratorija\nU Beranama počela da radi nova PCR laboratorija\nPodgorica, (MINA) – U Domu zdravlja Berane danas je počela sa radom nova PCR laboratorija, nakon što je vlada Sjedinjenih Američkih Država (SAD) donirala PCR aparat, vrijedan 174 hiljade EUR.\nKako je saopšteno iz Ministarstva zdravlja, resorna ministarka Jelena Borovinić Bojović naglasila je da će početkom rada novog PCR aparata, testiranje koronavirusa biti značajno brže i da će donirani aparat poslužiti i za druga uzorkovanja.\n“Godine pandemije posebno su ukazale na potrebu zajedničkog i sistematskog djelovanja, a ambasada SAD-a bila je stalni saveznik i prijatelj u borbi protiv pandemijskih izazova”, rekla je Borovinić Bojović.\nOna je navela da u prilog tome govori i činjenica da je, kroz projekat jačanja kapaciteta za pružanje odgovora na COVID – 19 u Crnoj Gori, vlada SAD donirala 2,7 miliona dolara.\n“Stavljanjem u rad ovog aparata i nove laboratorije, PCR uzorkovanje virusa od sada će biti značajno unaprijeđeno za ovaj do sjeverne regije, pa će tako građani mnogo brže imati rezultate analiza”, rekla je Borovinić Bojović.\nOna je navela da će zdravstvenom sistemu biti omogućen bolji nadzor i upravljanje epidemojom.\nPrema njenim riječima, otvaranje laboratorije još je jedan pokazatelj da su interesi pacijenata na prvom mjestu, a nadzor nad pandemijom imperativ pred kojim se ne posustaje.\n“Vjerujem da to još značajnije uticati na procenat testiranja, koji jasno pokazuje da je ove godine u Crnoj Gori testirano šest puta više nego prošle. To najbolje govori o posvećenosti resora zdravlja borbi protiv pandemije”, smatra Borovinić Bojović.\nAmbasadorka SAD u Crnoj Gori Džudi Rajzing Rajnke navela je da je Evropska komanda američke vojske, kroz Program humanitarne pomoći, donirala Crnoj Gori 778 hiljade dolara u opremi za borbu protiv koronavirusa\n„Zahvaljujući donaciji stanovnici ovog područja će, brže nego ranije, moći da odrade PCR testove“, kazala je Rajzing Rajnke.\nOna je naglasila da će preko Američke agencije za razvoj biti realizovana donacija ukupne vrijednosti 2,7 miliona dolara, koja će doprinijeti unaprjeđenju zdravstvenog sistema i zdravstvenih usluga u Crnoj Gori.\n“Obišla sam laboratoriju koja je spremna za rad, i uvjerila se da sve funkcioniše. Drago mi je da možemo na ovaj način da pomognemo, ne samo stanovnicima Berana, nego čitavog sjevera Crne Gore”, rekla je Rajzing Rajnke.\nOna je poručila da SAD nijesu samo prijatelji i partneri Crne Gore, već saveznik u borbi protiv pandemije koronavirusa.\n“Svi ćemo zajedničkim snagama uspjeti da se sa ovim izborimo. Mislim da su pred nama neka bolja, zdravija i sretnija vremena“, poručila je Rajzing Rajnke.\nŠefica Kancelarije Svjetske zdravstvene organizacije (SZO) u Crnoj Gori, Mina Brajović navela je da je za SZO privilegija da doprinesu u uspostavljanju nove PCR laboratorije.\nOna je precizirala da će SZO doprinijeti kroz mobilisanje tehičke ekspertize, kao i jačanje kadrovskih kapaciteta, kroz unaprijeđivanje znanja i vještina timova koji će koristiti PCR uređaj.\nOna je naglasila da SZO posebno raduje strateška odluka Vlade i Ministarstva zdravlja da se zdravstveni sistem Crne Gore jača ravnomjerno, kako niko ne bi bio zaboravljen.\n„Ulaganje u osposobljavanje PCR laboratorije u Beranama je ulaganje u osnažnivanje zdravstvenog sistema Crne Gore, kako bi se kvalitetne dijagnostičke usluge približile građanima i domaćinstvima na sjeveru države“, istakla je Brajović.\nDirektorica Doma zdravlja Berane, Julijana Zečević je navela da mikrobiološka laboratorija u toj zdravstvenoj ustanovi pruža usluge iz oblasti bakteriologije, virusologije, paraziotologije, mikologije i serologije.\n“Do sada smo radili brze antignene testove za rota, adeno i respiratorne viruse i kronavirus, a zahvaljujući ovoj donaciji moći ćemo da u Beranama radimo testiranje, ne samo na SARS-CoV-2, nego i na druge viruse”, kazla je Zečević.


Skandal u Španiji: Real i Barca namještali utakmice, uhapšeno 28 osoba ⋆ Balkan PlusBalkan Plus\n20.02.2018 u 16:26\nSkandal u Španiji: Real i Barca namještali utakmice, uhapšeno 28 osoba\nŠpaniju potresa veliki fudbalski skandal. Tamošnji mediji objavili su da se 50 utakmica druge i treće lige nalazi pod istragom zbog sumnje da su bili namješteni!\nU pitanju su utakmice koje su odigrane u sezoni 2015/16, 2016/17, i 2017/18, a na koje je upozorio Federbet. Federbet je neprofitna organizacija pri UEFA-i koja se bavi sprečavanjem ilegalnog klađenja koje podrazumjeva i namještanje utakmica.\nŠpanska javnost je posebno iznenađenja što su među optuženim klubovima i Real i Barcelona, odnosno drugi timovi španskih velikana!\nMediji u ovoj zemlji prenijeli su da je policija u ponedeljak navečer odradila opsežnu akciju i privela čak 28 osoba. Također, mediji prenose da je Federbet dugo sarađivao sa španskim organima vlasti nakon što je ova organizacija uočila mnoge nepravilnosti u azijskim kladionicama.\n– Problem namještanja utakmica je veliki u svim državama. U Španiji se najviše namješta na fudbalskim i teniskim utakmicama. Kada kažemo fudbal, mislimo na drugu i treću ligu. Sve je počelo u decembru 2015. i meča Paterna – Castellon. Od tada su mnoge nelogičnosti počele da se javljaju i da se dešavaju skoro svakog vikenda – rekao je Francesco Baranca, direktor Federbeta dodavši:\n– Imamo algoritam napravljen na Univerzitetu u Luganu koji daje nevjerovatne rezultate. Klasičan primjer nekog namještenog meča jeste to kada kvota na golove, pri rezultatu 0:0, krene da pada. Zar nije logično da raste kako vrijeme na meču odmiče?